cyanic-selkie/wikianc huggingface dataset:
ছান মাৰিণ'
বুৰঞ্জী
left|thumb|চেইণ্ট মেৰিনাছ, ছান মাৰিণ' গণৰাজ্যৰ প্ৰটিষ্ঠাপক নিজৰ বন্ধু লিঅ'ৰ সৈতে চেইণ্ট মেৰিনাছে এতিয়াৰ ক্ৰ'চিয়াৰ আৰ্বা চহৰ ত্যাগ কৰি মিস্ত্ৰি হিচাপে ৰিমিনি পালেগৈ। ডায়'ক্লেটিয়ানিক গ্ণহত্যাৰ পাছত তেখেত পলাই মণ্টে টিটান'ত এটি সৰু গিৰ্জা স্থাপন কৰিলে। এই গিৰ্জা স্থাপনেই হ'ল ছান মাৰিণ' চহৰ আৰু গণৰাজ্যৰ প্ৰতিষ্ঠাপনা। তাৰিখ আছিল ৩ চেপ্টেম্বৰ ৩০১ চন।
পেপেচিয়ে ১৬৩১ত ইয়াৰ স্বাধীনত স্বীকাৰ কৰিলে।
ছান মাৰিণ' চৰকাৰে আমেৰিকা যুক্তৰাষ্ট্ৰৰ ৰাষ্ট্ৰপতি আব্ৰাহম লিংকনক সন্মান হিচাপে নাগৰিকত্ব প্ৰদান কৰিলে। লিংকনে উত্তৰত গণৰাজ্যিক নীতিত স্থাপিত চৰকাৰখনৰ সুৰক্ষা আৰু স্থায়িত্বক ভূয়সী প্ৰশংসা কৰিলে
১৯২৩-১৯৪৩লৈ চামাৰিনিজ ফেচিষ্ট পাৰ্টীয়ে ছান মাৰিণ' শাসন কৰিলে। right|thumb|The front passes Monte Titano in September 1944. দ্বিতীয় বিশ্ব যুদ্ধত ছান মাৰিণ' নিৰপেক্ষ হৈ ৰ'ল। পিচে দ্য নিউ য়ৰ্ক টাইমছত ১৭ চেপ্টেম্বৰ ১৯৪০ত ভুলকৈ প্ৰকাশিত হ'ল যে ছান মাৰিণ'ই যুক্তৰাজ্যৰ বিৰুদ্ধে যুদ্ধ ঘোষণা কৰিলে। পছলৈ ছান মাৰিণ' চৰকাৰে ব্ৰিটিছ চৰকাৰক জনালে যে তেনে কোনো সিদ্ধান্ত ছান মাৰিণ'ই লোৱা নাছিল।
ইটালীত বেনিট' মুচলিনিৰ শাসন ত্যাগৰ ৩ দিন পাছত ছান মাৰিণ'ত পি এফ এছৰ পটন ঘটিল। পিচে ১ এপ্ৰিলত ফেচিবাদীসকলে পুনৰ ক্ষমতা দখল কৰিলে। ফেচীবাদীসকলৰ শাসনকালত আৰু শাসনকাল নাথাকোঁতেও শান মাৰিণ' নিৰপেক্ষ হৈয়ে থাকিল। পিচে তথাপিও ছান মাৰিণ'ত জাৰ্মান প্ৰভাৱৰ সন্দেহ কৰি ৰয়েল এয়াৰ ফৰ্চে ছান মাৰিণ'ত বোমা বৰ্ষণ কৰিলে। সেই দিনাই পিচে চামাৰিনিজ চৰকাৰে ঘোষ্ণা কৰিলে যে কোনো জাৰ্মান সামৰিক সমগ্ৰী ছান মাৰিণ'ট নাই আৰু কোনো তেনে শক্তিক প্ৰৱেশৰ অনুমতি দিয়া হোৱা নাই।  ছান মাৰিণ'ই হাজাৰ হাজাৰ মিত্ৰশক্তিৰ শৰণাৰ্থী স্বীকাৰ কৰিলে। চেপ্টেম্বৰ ১৯৪৪ত ই অতি কম সময়ৰ বাবে জাৰ্মান শক্তিৰ অধীন হৈছিল। পিচে মিত্ৰ শক্তিয়ে জাৰ্মান সকলক বেতেল অৱ ছান মাৰিণ'ত পৰাজিত কৰিলে।
১৯৪৫-১৯৫৭লৈ চামাৰিনিজ কমিউনিষ্ট পাৰ্টি আৰু চামাৰিনিজ চ'চিয়েলিষ্ট পাৰ্টিয়ে উমৈহতীয়াকৈ শাসন কৰিলে। ই বিশ্বৰ প্ৰথম গণতান্ত্ৰিকভাৱে নিৰ্বাচিত সাম্যবাদী চৰকাৰ।.
ছান মাৰিণ' বিশ্বৰ আতাইতকৈ সৰু গণৰজ্য। ১৯৬৮ত নাউৰুৱে স্বাধীনতা লাভ কৰাৰ পাছত ই এই দাবী কৰিলে। পিচে কেৱল ২১ বৰ্গ কিলোমিটাৰ ভূমি ক্ষেত্ৰফল হ'লেও নাউৰুৰ ৪৩১০০০ বৰ্গ কিলোমিটাৰ পানীৰ ওপৰত অধিকাৰ আছে, যি ছান মাৰিণ'তকৈ হাজাৰ হাজাৰ গুণ অধিক।
১৯৮৮ত ছান মাৰিণ' কাউঞ্চিল অৱ ইউৰোপৰ সদস্য হ'ল আৰু ১৯৯২ত ৰাষ্ট্ৰ সংঘত যোগদান কৰিলে। যদিও ছান মাৰিণ'ত ইউৰো মুদ্ৰা প্ৰচলিত, ই ইউৰোজ'ন আৰু ইউৰোপীয় সংঘ উভয়ৰে সদস্য নহয়।
চৰকাৰ
thumb|Palazzo Pubblico is the seat of the government of San Marino. thumb|Four former Captains Regent: from left to right, Mirko Tomassoni, Alessandro Rossi, Alessandro Mancini, and Alberto Selva. ছান মাৰিণ'ত সংসদীয় প্ৰতিনিধিমূলক গণতান্ত্ৰিক গণৰাজ্যৰ ৰাজনৈতিক গঠন আছে।
মিউনিচিপালিটি
thumb|Administrative divisions of San Marino ছান মাৰিণ'ত ৯টা 'কেষ্টেলি' আছে:
তথ্য সংগ্ৰহ
শ্ৰেণী:ইউৰোপৰ দেশ‎ শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
ৰুপি কৌৰ
ৰুপি কৌৰ (Rupi Kaur; জন্ম: ৪ অক্টোবৰ, ১৯৯২) হ'ল এগৰাকী ভাৰতীয় মূলৰ কানাডিয়ান কবি, ইলাষ্ট্ৰেটৰ আৰু লেখক। ইনষ্টাগ্ৰাম আৰু টাম্বলাৰৰ যোগেদি নিজৰ দৃশ্যমান চুটি কবিতাসমূহ প্ৰকাশ কৰি কৌৰ লোকচক্ষুলৈ আহে।
২০১৪ চনত, তেওঁৰ প্ৰথমখন কিতাপ 'মিল্ক এণ্ড হনি' প্ৰকাশৰ পাছতে তেওঁ অভূতপূৰ্ব জনপ্ৰিয়তা লাভ কৰে। সমগ্ৰ বিশ্বত কিতাপখনৰ ত্ৰিশ লাখ কপি বিক্ৰী হৈছিল আৰু নিউয়ৰ্ক টাইমছৰ সৰ্বাধিক বিক্ৰীৰ তালিকাত ই এবছৰতকৈও বেছি সময় স্থান পাইছিল। ২০১৭ চনত, কৌৰৰ দ্বিতীয়খন কিতাপ 'দ্য চান এণ্ড হাৰ ফ্লাৱাৰচ' প্ৰকাশ পায় আৰু যি তেওঁক বিবিচিৰ ১০০ গৰাকী মহিলাৰ তালিকাত স্থান দিয়ে। কৌৰৰ তৃতীয়খন কাব্য সংকলন 'হ'ম বডি' ২০২০ চনৰ ১৭ নৱেম্বৰত প্ৰকাশ হয়।
তেওঁৰ সৃষ্টিসমূহ মানৱীয় সম্পৰ্ক, অনুপ্ৰৱেশকাৰীৰ অভিজ্ঞতা আৰু যৌন নিৰ্যাতনৰ ওপৰত ভিত্তি কৰি ৰচিত আৰু 'ইনষ্টা পয়েট্ৰি'ত এইসমূহে সকলোতকৈ আগস্থান পাইছে। ২০১৯ চনত, 'দ্য নিউ ৰিপাব্লিকে' কৌৰক 'শতিকাটোৰ লেখক' (ৰাইটাৰ অৱ দ্য ডেকে) আখ্যা দিয়ে।
প্ৰাৰম্ভিক জীৱন
পঞ্জাব, ভাৰতৰ এটা শিখ পৰিয়ালত কৌৰৰ জন্ম হৈছিল। চাৰি বছৰ বয়সত তেওঁ মাক-দেউতাকৰ সৈতে কানাডাত অনুপ্ৰৱেশ কৰে। তেওঁৰ দেউতাক এজন ট্ৰাক ড্ৰাইভাৰ আছিল আৰু পৰিয়ালটো ব্ৰামটনত বাস কৰিছিল। তেওঁ মাকৰপৰা ছবি আঁকিবলৈ অনুপ্ৰাণিত হৈছিল। কৈশোৰলৈকে তেওঁ ছবি আঁকিছিল, কিন্তু সোতৰ বছৰ বয়সত তেওঁৰ আগ্ৰহ লিখা আৰু প্ৰদৰ্শন কৰালৈ ঢাল খায়।
ৱাটাৰলু বিশ্ববিদ্যালয়ত 'বাকপটুতা আৰু পেচাগত লেখন' বিষয়ত অধ্যয়নৰ আগতে তেওঁ 'টাৰ্ণাৰ ফেণ্টন চেকেণ্ডেৰী স্কুল'ত পঢ়িছিল।
মিল্ক এণ্ড হনি
কৌৰৰ প্ৰথমখন কিতাপ আছিল, 'মিল্ক এণ্ড হনি' নামৰ এখন কাব্য-সংকলন। কিতাপখন ২০১৪ চনৰ ৪ নৱেম্বৰ তাৰিখে তেওঁ নিজে ক্ৰিয়েটস্পেচত প্ৰকাশ কৰিছিল। এইখন কানাডাৰ এখন সৰ্বাধিক বিক্ৰী হোৱা কিতাপ। কিতাপখনৰ প্ৰায় ত্ৰিশ লাখ কপি বিক্ৰী হৈছিল আৰু ১৭৮ সপ্তাহৰ বাবে ই নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাত আছিল। বিশ্বৰ ২৫টা ভাষালৈ কিতাপখন অনুবাদ হৈছে। কোৱা হৈছিল যে, কিতাপখনে ২০১৭ চনত ইংলেণ্ডত পঢ়ুৱৈৰ মাজত কবিতাৰ কিতাপৰ চাহিদা বৃদ্ধি কৰিছিল।
দ্য চান এণ্ড হাৰ ফ্লাৱাৰচ
তেওঁৰ দ্বিতীয়খন কিতাপ 'দ্য চান এণ্ড হাৰ ফ্লাৱাৰচ' ২০১৭ চনৰ ৩ অক্টোবৰত প্ৰকাশ পায়। কিতাপখন ৭৬ সপ্তাহৰ বাবে নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাত আছিল। কানাডাৰ সৰ্বাধিক বিক্ৰী হোৱা কিতাপৰ তালিকাত 'দ্য চান এণ্ড হাৰ ফ্লাৱাৰচ' ২০১৭ চনৰ সপ্তম আৰু ২০১৮ চনৰ নৱমখন কিতাপ আছিল।
হ'ম বডি
কৰ'নাভাইৰাছ ৰোগ ২০১৯ৰ সময়ত কৌৰ মাক-দেউতাকৰ লগত ব্ৰামটনত থাকিবলৈ আহে আৰু এই সময়তে তেওঁ ইনষ্টাগ্ৰাম লাইভৰ জৰিয়তে কৰ্মশালাৰ আয়োজন কৰে। ২০২০ চনৰ ১৭ নৱেম্বৰ তাৰিখে কৌৰৰ নতুন কবিতাৰ কিতাপ 'হ'ম বডি' প্ৰকাশ পায়। এইখন কিতাপতো কৌৰৰ ইলাষ্ট্ৰেচনে ঠাই পাইছে। প্ৰকাশৰ পিছতে তিনি সপ্তাহ জুৰি সপ্তাহটোৰ সৰ্বাধিক বিক্ৰী হোৱা কিতাপৰ অভিলেখ স্থাপন কৰা এইখন আছিল দ্বিতীয়খন কানাডিয়ান কল্পকাহিনীৰ কিতাপ।  কিতাপখন আছিল ২০২১ চনৰ শ্ৰেষ্ঠ পাঁচোখন কিতাপৰ এখন। ই নিউয়ৰ্ক টাইমচৰ সৰ্বাধিক বিক্ৰী হোৱা কিতাপৰ তালিকাতো ঠাই পাইছে।
তথ্যসূত্ৰ
শ্ৰেণী:কানাডাৰ ব্যক্তি শ্ৰেণী:ভাৰতীয় মূলৰ ব্যক্তি শ্ৰেণী:ভাৰতীয় সাহিত্যিক শ্ৰেণী:কবি
দাদোজী কোণ্ডাদেৱ
দাদোজী কোণ্ডাদেও বা দাদোজী কোণ্ডাদেৱ (Dadoji Kondadeo) পুনে জাগিৰৰ এজন প্ৰশাসক আছিল।
জম্ম আৰু বংশ পৰিচয়
কোণ্ডাদেওৰ জন্ম হয় বৰ্তমানৰ মহাৰাষ্ট্ৰৰ দৌণ্ড অঞ্চলৰ এটা ব্ৰাহ্মণ পৰিয়ালত আৰু পুনে জিলাৰ বৰ্তমানৰ শিৰুৰ তালুকাৰ মালথানত সময় অতিবাহিত কৰিছিল।
কৰ্মজীৱন
তেওঁ আদিলশাহী সেৱাত উচ্চ স্থান লাভ কৰে আৰু শহাজীৰ জাগিৰ পৰিচালনা কৰাৰ আগতে কোন্দানা দুৰ্গত আদিলশ্বাহৰ হৈ মুখ্য অসামৰিক প্ৰশাসক হয়। ১৬৩৭ চনত শাহাজীয়ে আদিলশাহীৰ সেৱাত যোগদান কৰাৰ পিছত, তেওঁৰ পৰিয়ালৰ পুনা জাগিৰ (ফিফ) চুলতানে তেওঁক পুনৰ ুৱাই আনে। যিহেতু আদিলশ্বাহে বাংগালোৰত শাহাজী কনিষ্ঠত নিয়োজিত কৰিব লাগিছিল, শাহাজীয়ে কোন্দাদেওক পুনা জাগিৰৰ প্ৰশাসক হিচাপে নিযুক্ত কৰিছিল। প্ৰশাসক হিচাপে, কোণ্ডদেওৱে মাভাল অঞ্চলৰ ওপৰত সম্পূৰ্ণ নিয়ন্ত্ৰণ স্থাপন কৰে, স্থানীয় মাভাল দেশপাণ্ডেছৰ (প্ৰধান) বেছিভাগৰ ওপৰত জয় লাভ কৰে বা বশ কৰে। তেওঁ লালমহল প্ৰাসাদ নিৰ্মাণকে ধৰি পুনেৰ বসতি পুনৰ নিৰ্মাণ কৰে আৰু ১৬৩১ চনত আন এজন আদিলশাহী সেনাপতি মুৰাৰ জগ্দেওৰ দ্বাৰা ধ্বংসৰ সময়ত এৰি যোৱা বিশিষ্ট পৰিয়ালসমূহক ঘূৰাই অনাত উৎসাহিত কৰে। শাহাজীয়ে তেওঁৰ পত্নী জিজাবাই আৰু সৰু পুত্ৰ শিৱাজী, মাৰাঠা সাম্ৰাজ্যৰ ভৱিষ্যত প্ৰতিষ্ঠাপকৰ বাসস্থানৰ বাবেও পুনেক বাছনি কৰিছিল। কিছুমান সূত্ৰৰ মতে, ইয়াতেই যুৱ শিৱাজীৰ বিকাশ কোণ্ডাদেওক তেওঁৰ মাতৃ জিজাবাইৰ অনুৰোধত অৰ্পণ কৰা হৈছিল।
মৃত্যু
১৬৪৯ চনৰ ৭ মাৰ্চ তাৰিখে তেখেতে মৃত্যুবৰণ কৰে।
কৰ্ণফুলি নদী
কৰ্ণফুলি নদী বা কথলাংতুইপুই নদী (মিজোৰামত প্ৰচলিত নাম) বাংলাদেশ-ভাৰতৰ এখন সীমান্তৱৰ্তী নদী। এই নদীখন বাংলাদেশৰ দক্ষিণ-পূৰ্বাঞ্চলৰ এক প্ৰধান নদী। নদীটোৰ বাংলাদেশ অংশৰ দৈৰ্ঘ্য ১৬১ কিলোমিটাৰ, গড় প্ৰস্থ ৪৫৩ মিটাৰ আৰু ইয়াৰ প্ৰকৃতি সৰ্প আকৃতিৰ। ইয়াৰ উপনদী সমূহ হ'ল - হালদা, বোয়ালখালী, কাসালং আৰু সাহনী।
তথ্য সংগ্ৰহ
শ্ৰেণী:নদী
ৰুটজাৰ ব্ৰেগমেন
'''ৰুটজাৰ চি. ব্ৰেগমেন' (Rutger C. Bregman)(জন্ম ২৬ এপ্ৰিল ১৯৮৮) হৈছে এগৰাকী নেডাৰলেণ্ডৰ ইতিহাসবিদ আৰু লেখক৷ ব্ৰেগমেনে ইতিহাস, দৰ্শন, অৰ্থনীতিৰ বিষয়ত এতিয়ালৈকে চাৰিখন কিতাপ লিখিছে৷ তেখেতেৰ Utopia for Realists: How We Can Build the Ideal World'' শীৰ্ষক গ্ৰন্থখন এতিয়ালৈকে বত্ৰিশটা ভাষাত অনূদিত হৈছে৷ 'ৱাশ্বিংটন পোষ্ট', 'দ্য গাৰ্ডিয়েন' আৰু 'বিবিচি'ত তেখেতৰ কৰ্মৰাজি সন্নিৱিষ্ট হৈছে৷ 'দ্য গাৰ্ডিয়েন' সংবাদগোষ্ঠীয়ে তেখেতক  "Dutch wunderkind of new ideas" হিচাপে অভিহিত কৰিছে৷ আনহাতে 'টেড-সন্মিলনি'য়ে তেখেতক "ইউৰোপৰ বিশিষ্ট যুৱ চিন্তাবিদ' হিচাপে ঘোষিত কৰিছে৷ ব্ৰেগমেনৰ টেড-বক্তৃতা "Poverty Isn't a Lack of Character; It's a Lack of Cash"ক টেডৰ পৰিচালক ক্ৰিছ এণ্ডাৰছনে ২০১৭ বৰ্ষটোৰ 'শীৰ্ষ দহ'ত অন্তৰ্ভুক্ত কৰিছিল৷ ব্ৰেগমেনৰ শেহতীয়া গ্ৰন্থখন হৈছে 'Humankind : A Hopeful History'.(৷)
প্ৰাৰম্ভিক জীৱন আৰু শিক্ষা
ব্ৰেগমেনৰ জন্ম হৈছিল নেডাৰলেণ্ডৰ ৰেনেছিত৷ তেখেতৰ পিতৃ আছিল প্ৰটেষ্টাণ্ট মন্ত্ৰী৷ আনহাতে তেখেতৰ মাতৃ আছিল বিশেষ শিক্ষাৰ শিক্ষয়িত্ৰী৷ ২০০৯ চনত উটৰেখট বিশ্ববিদ্যালয়ৰ পৰা তেখেত কলা শাখাত স্নাতক ডিগ্ৰী অৰ্জন কৰে৷ ২০১২ চনত আংশিকভাৱে উটৰেখটত আৰু আংশিকভাৱে কেলিফৰ্ণিয়া বিশ্ববিদ্যালয়, লছ এঞ্জেলছত ইতিহাস বিষয়ত স্নাতকোত্তৰ অৰ্জন কৰে৷  স্নাতক পৰ্যায়ৰ শিক্ষাত ব্ৰেগমেনে নগৰাঞ্চল, ৰাজ্য আৰু নাগৰিকত্ব অধ্যয়ন কৰে৷  খ্ৰীষ্টীয়ান শিক্ষা সন্থা SSR-NUৰ তেখেত এজন সদস্য আছিল৷
সন্তোষ কুমাৰ কৰ্মকাৰ
সন্তোষ কুমাৰ কৰ্মকাৰ একাধাৰে ঔপন্যাসিক, গল্পকাৰ, শিশু সাহিত্যিক আৰু অনুবাদক। তেখেতৰ জন্ম হৈছিল বাংলাদেশৰ মৈমনসিং জিলাত। জন্ম চন ১৯৫৩। দেউতাকৰ নাম কানাইলাল কৰ্মকাৰ। দেউতাক পেচাত ‘কমাৰ’ আছিল। ভাৰত স্বাধীন হোৱাৰ পৰৱৰ্তী সময়ত পিতৃয়ে সপৰিয়ালে প্ৰব্ৰজন হৈ ভাৰতলৈ আহে। তেওঁ প্ৰাথমিক শিক্ষা বৰপেটাত গ্ৰহণ কৰে আৰু গুৱাহাটী বিশ্ববিদ্যালয়ৰপৰা গণিত বিষয়ত স্নাতক আৰু স্নাতকোত্তৰ ডিগ্ৰী লাভ কৰে। তেওঁ অসমীয়া শিশু সাহিত্য আৰু উপন্যাস সাহিত্যক বিশেষভাৱে সমৃদ্ধ কৰি থৈ গৈছে। ২০২১ চনৰ এপ্ৰিল মাহত এইজন সাহিত্যিকৰ মৃত্যু হয়।
প্ৰসঙ্গ পুথি
শ্ৰেণী:মৃত ব্যক্তি শ্ৰেণী:অসমীয়া ঔপন্যাসিক শ্ৰেণী:অসমীয়া গল্পকাৰ
ৱমেন ইন ৰেড
ৱমেন ইন ৰেড (Women in Red, আক্ষৰিকভাবে 'ৰঙা ৰঙত মহিলা') ৱিকিপিডিয়াৰ সমলত বৰ্তমানৰ লিংগ পক্ষপাতিত্বৰ মোকাবিলা কৰিবলৈ আৰম্ভ কৰা এক ৱিকিপ্ৰকল্প। এই প্ৰকল্পটোৱে মহিলাৰ জীৱনী, মহিলাৰ কাম-কাজ আৰু মহিলাৰ লগত জড়িত অন্যান্য অনুসংগিক বিষয় সম্পৰ্কে সমল সৃষ্টি কৰাৰ ওপৰত গুৰুত্ব আৰোপ কৰে। প্ৰকল্পটোৰ নাম বৰ্তমানৰ ৱিকিপিডিয়া প্ৰবন্ধৰ হাইপাৰলিংকৰ নামেৰে নামকৰণ কৰা হৈছে। সংযোজিত প্ৰবন্ধটো এতিয়াও সৃষ্টি হোৱা নাই বুলি সূচিত কৰিবলৈ ৱিকিপিডিয়াৰ হাইপাৰলিংকে ৰঙা ৰঙত প্ৰদৰ্শন কৰে। ইয়াৰ পৰায়ে 'ৱমেন ইন ৰেড' নাম গ্ৰহণ কৰা হৈছে।
ইতিহাস
২০১৫ চনত ৱিকিপিডিয়াৰ স্বেচ্ছাসেৱী সম্পাদক ৰজাৰ বামকিনে 'ৱমেন ইন ৰেড'ৰ ধাৰণাৰ অৱতাৰণা কৰিছিল। তাৰ পিছতে স্বেচ্ছাসেৱক সম্পাদক ৰোজি ষ্টিফেনচন-গুডনাইটে বাহিনীত এই যোগদান কৰিছিল। বামকিনে প্ৰথমতে "প্ৰজেক্ট এক্সএক্স" প্ৰকল্পটোৰ বাবে এটা নাম প্ৰস্তুত কৰিছিল। কিন্তু পিছলৈ এই ৱিকিপ্ৰজেক্ট ৱমেন ইন ৰেড নামেৰে জনাজাত হয়। প্ৰকল্পটো চলি থকাৰ সময়ত স্বেচ্ছাসেৱক সম্পাদক এমিলি টেম্পল-উডে স্বাক্ষৰ কৰিছিল। তেওঁৰ বিশেষত্ব হৈছে যেতিয়াই কোনোবাই তেওঁক তেওঁৰ স্বেচ্ছাসেৱী সম্পাদনাৰ প্ৰচেষ্টাৰ বিষয়ে হাৰাশাস্তি কৰে তেতিয়ায়ে তেওঁ এগৰাকী মহিলা বিজ্ঞানীৰ বিষয়ে এটা নতুন ৱিকিপিডিয়া প্ৰবন্ধ আৰম্ভ কৰে।
২০১৬ চনত ইটালীৰ এচিনো লাৰিঅ'ত অনুষ্ঠিত ৱিকিমেনিয়াত ৱিকিপিডিয়াৰ সহ-প্ৰতিষ্ঠাপক জিম্মী ৱেলছে ষ্টিফেনচন-গুডনাইট আৰু টেম্পল-উডক তেওঁলোকৰ যোৱা ১২ মাহৰ কামৰ বাবে 'দ্য ৱিকিপিডিয়ানছ অফ দা ইয়েৰ' অৰ্থাৎ 'বৰ্ষশ্ৰেষ্ঠ ৱিকিপিডিয়ান' নাম দিছিল। তেওঁলোকে এই প্ৰকল্পৰ জৰিয়তে ৱিকিপিডিয়াৰ লৈংগিক ব্যৱধান পূৰণ কৰাৰ চেষ্টা কৰিছিল।
পদ্ধতিসমূহ
ৱমেন ইন ৰেডে বিশ্বৰ বিভিন্ন চহৰসমূহত ৱিকিপিডিয়া সম্পাদনা মেলা পৰিচালনা কৰে। লগতে নিৰন্তৰভাৱে ইয়াৰ এক অনলাইন ভাৰ্চুৱেল সংস্কৰণৰো আয়োজন কৰে। নতুন অৱদানকাৰীসকলক প্ৰশিক্ষণ দিয়াৰ বাবে আয়োজিত গোটেই দিনৰ ব্যক্তিগত সম্পাদনা মেলাসমূহ কেন্দ্ৰীভূত অনুষ্ঠান। ৱিকিপিডিয়াৰ লৈংগিক ব্যৱধান সংকীৰ্ণ কৰিবলৈ আৰু উল্লেখযোগ্য মহিলাৰ ওপৰত অধিক সমল অন্তৰ্ভুক্ত কৰিবলৈ নতুন স্বেচ্ছাসেৱী সম্পাদকক উদগনি যোগোৱা ইয়াৰ অন্যতম প্ৰধান উদ্দেশ্য। ইয়াৰ আন এটা উল্লেখযোগ্য লক্ষ্য হৈছে মহিলা স্বেচ্ছাসেৱী সম্পাদকৰ সংখ্যা বৃদ্ধি কৰা। যদিও ৱিকিপিডিয়া হৈছে "যিকোনো লোকে সম্পাদনা কৰিব পৰা মুক্ত বিশ্বকোষ", ২০১৫ চনলৈকে ইয়াত প্ৰায় মাত্ৰ ১০ শতাংশ সম্পাদক মহিলা আছিল।
ৱমেন ইন ৰেড প্ৰকল্পৰ অংশগ্ৰহণকাৰীসকলে ৰঙা লিংক প্ৰস্তুত কৰা প্ৰবন্ধবোৰৰ ১৫০টা কৰ্ম তালিকা একত্ৰিত কৰাত সহায় কৰে যাতে হেৰাই যোৱা প্ৰবন্ধবিলাক বিচাৰি উলিওৱা আৰু সৃষ্টি কৰা সহজ হয়।
২০১৬ চনৰ ২২ ডিচেম্বৰ তাৰিখলৈকে ৱমেন ইন ৰেড প্ৰকল্পৰ স্বেচ্ছাসেৱক সম্পাদকসকলে ৪৫,০০০ তকৈও অধিক প্ৰবন্ধ যোগ দিছিল। ২০১৫ চনৰ জুলাই মাহত ১৫ শতাংশ প্ৰবন্ধৰ তুলনাত ইংৰাজী ভাষাৰ জীৱনীবোৰৰ সামান্য বৃদ্ধি হৈ ১৬.৮ শতাংশ হৈছিল।
বঁটা আৰু সন্মান
২০১৬ চনৰ আইটিইউ/ইউএন মহিলা জিইএম-টেক বঁটাৰ শ্ৰেণী: মহিলা সশক্তিকৰণ আৰু ডিজিটেল অন্তৰ্ভুক্তিৰ বাবে প্ৰযুক্তি প্ৰয়োগ শিতানত ৱমেন ইন ৰেড প্ৰকল্প তালিকাভুক্ত হৈছিল।
বাহ্যিক সংযোগ
শ্ৰেণী:ৱিকিপিডিয়া
ৰ'জাৰ পেনৰ'জ
ছাৰ ৰ'জাৰ পেনৰ'জ (Sir Roger Penrose; জন্ম: ৮ আগষ্ট ১৯৩১) হৈছে এগৰাকী ইংৰাজ গাণিতিক পদাৰ্থবিদ, গণিতজ্ঞ, বিজ্ঞানৰ দাৰ্শনিক আৰু পদাৰ্থ বিজ্ঞানত ন'বেল বঁটা বিজয়ী। তেখেত অক্সফৰ্ড বিশ্ববিদ্যালয়ৰ ৰাউছ বল প্ৰফেছৰ অৱ মেথেমেটিক্সৰ এমিৰেটাছ। ইয়াৰ লগতে তেখেত ৱাধাম কলেজৰ এমিৰেটাছ সভ্য, ইউনিভাৰ্ছিটি কলেজ লণ্ডন (UCL) আৰু কেমব্ৰিজৰ ছেইণ্ট জনছ কলেজৰ সন্মানীয় সভ্য।
পেনৰ'জে ভৌতিক বিশ্বতত্ত্ব আৰু সাধাৰণ আপেক্ষিকতাবাদৰ গাণিতিক পদাৰ্থ বিজ্ঞানলৈ বৰঙনি আগবঢ়াই আহিছে। ১৯৮৮ চনত লাভ কৰা উল্ফ বঁটাকে ধৰি তেখেতে নিজৰ কৰ্মৰ বাবে ভালেমান বঁটা আৰু সন্মান লাভ কৰিবলৈ সক্ষম হৈছে। পদাৰ্থ বিজ্ঞানৰ বাবে লাভ কৰা উল্ফ বঁটাটো পেনৰ'জ-হকিং ছিংগুলাৰিটি তত্ত্বৰ বাবে তেখেতে বিজ্ঞানী ষ্টিফেন হকিংৰ লগত যুটীয়াভাৱে লাভ কৰিছিল। ২০২০ চনত তেখেতে পদাৰ্থ বিজ্ঞানৰ ন'বেল বঁটা লাভ কৰিবলৈ সক্ষম হয়। তেখেতে আৱিষ্কাৰ কৰে যে-কৃষ্ণগহ্বৰৰ গঠন আপেক্ষিকতাবাদৰ সাধাৰণ তত্ত্বৰ এটা বলিষ্ঠ ভৱিষ্যৎবাণী (for the discovery that black hole formation is a robust prediction of the general theory of relativity)। তেখেতৰ লগতে ২০২০ চনৰ পদাৰ্থ বিজ্ঞানৰ ন'বেল ৰেইনহাৰ্ড গেনজেল আৰু এণ্ড্ৰিয়া ঘেজকো প্ৰদান কৰা হয়।
প্ৰাৰম্ভিক জীৱন
এছেক্সৰ ক'লচেষ্টাৰত জন্মগ্ৰহণ কৰা ৰ'জাৰ পেনৰ'জ মাৰ্গাৰেট (লিথছ্) আৰু মনোৰোগ বিশেষজ্ঞ তথা জীনতত্ত্ববিদ লিঅ'নেল পেনৰ'জৰ পুত্ৰ। তেখেতৰ ককাক-আইতাক (পিতৃৰ ফালৰ) হৈছে আয়াৰলেণ্ডীয় মূলৰ চিত্ৰশিল্পী জে. ডয়ল পেনৰ'জ আৰু সন্মানীয় এলিজাবেথ জছেফিন পেকঅ'ভাৰ। আনহাতে মাতৃৰ ফালৰ ককাক-আইতাক হৈছে দেহতত্ত্ববিদ জেন বেৰেছফৰ্ড লিথছ্ আৰু ছ'নিয়া মেৰি নাটানছ'ন। মেৰি নাটানছ'ন এগৰাকী ইহুদী ৰাছিয়ান যি ১৮৮০ৰ দশকৰ শেষৰফালৰ ছেইণ্ট পিটাছবাৰ্গৰ পৰা পলায়ন কৰিছিল। তেখেতৰ খুড়াক আছিল চিত্ৰশিল্পী ৰ'লাণ্ড পেনৰ'জ। তেখেত আৰু তেখেতৰ সহধৰ্মিনী লি মিলাৰৰ পুত্ৰ হৈছে এণ্টনি পেনৰ'জ।  পেনৰ'জৰ তিনিগৰাকী ভ্ৰাতৃ পদাৰ্থবিদ অলিভাৰ পেনৰ'জ, জিনতত্ত্ববিদ ছাৰলি হজেছন আৰু ডবা খেলৰ গ্ৰেণ্ডমাষ্টাৰ জনাথন পেনৰ'জ।
ৰেশমা পাঠান
ৰেশমা পাঠান (Reshma Pathan) এগৰাকী ভাৰতৰ ষ্টাণ্ট-শিল্পী। শ্বোলে ছবিত হেমা মালিনীৰ ষ্টাণ্ট কৰাৰ বাবে তেওঁক শ্বোলে গাৰ্ল হিচাপেও জনা যায়। ‘দ্য শ্বোলে গাৰ্ল’ তেওঁৰ জীৱনৰ আধাৰত নিৰ্মাণ কৰা এখন হিন্দী ছবি। তেৱেঁ প্ৰথম মহিলা ষ্টাণ্ট শিল্পী, যিয়ে ম’ভী ষ্টাণ্ট আৰ্টিষ্ট এছোচিয়েচনৰ সদস্য হৈছিল। তেওঁ প্ৰায় ৪০০খন ছবিত ১০০০তকৈ অধিক ষ্টাণ্ট দৃশ্যত ভাগ লৈছে।
ৰ'জাৰ পেনৰ'জ
প্ৰাৰম্ভিক জীৱন
ৰ'জাৰ পেনৰ'জে ইউনিভাৰ্ছিটি কলেজ স্কুল আৰু ইউনিভাৰ্ছিটি কলেজ লণ্ডনত শিক্ষাগ্ৰহণ কৰিছিল; য'ৰপৰা তেখেতে গণিতশাস্ত্ৰত প্ৰথম শ্ৰেণীৰ স্নাতক হিচাপে উত্তীৰ্ণ হয়।
ৰেশমা পাঠান
ব্যক্তিগত জীৱন
ৰেশমাই ঘৰখনক আৰ্থিক সকাহ দিবলৈ ষ্টাণ্টৰ জগতত প্ৰবেশ কৰিছিল। তেওঁৰ প্ৰকৃতি ‘টমবয়’ৰ দৰে আছিল। ফাইট ডিৰেক্টৰ এচ. আজিমে সেয়েহে তেওঁক ষ্টাণ্ট কৰিবলৈ পৰামৰ্শ দিছিল। কিন্তু দেউতাকে তেওঁক ষ্টাণ্ট কৰাটো বিচৰা নাছিল। অৱশ্যে তেওঁ ঘৰখনক পতিয়ন নিয়াইছিল।
ৰ'জাৰ পেনৰ'জ
গৱেষণা
১৯৫৬-৫৭ চনত পেনৰ'জে লণ্ডনৰ বেনফৰ্ড কলেজত সহকাৰী অধ্যাপক হিচাপে কাৰ্যনিৰ্বাহ কৰে আৰু পাছলৈ কেমব্ৰিজৰ ছেইণ্ট জনছ কলেজত গৱেষণা ফেল' হয়। তিনিবছৰীয়া সেই কাৰ্যনিৰ্বাহৰ সময়ত (১৯৫৯ চনত) পেনৰ'জে জোৱান ইছাবেল ৱেজৰ লগত বৈবাহিক জীৱন আৰম্ভ কৰে। ফেলোশ্বিপ শেষ হোৱাৰ আগে আগে পেনৰ'জে ১৯৫৯-৬১ চনত নাটোৰ (NATO)ৰ পৰা এটা গৱেষণা ফেলোশ্বিপ অৰ্জন কৰে। তাৰে প্ৰথমটো প্ৰিন্সটন আৰু দ্বিতীয়টো ছাইৰাকিউছ বিশ্ববিদ্যালয়ত। লণ্ডন বিশ্ববিদ্যালয়লৈ উভতি আহি তেখেতে ১৯৬১-৬৩ৰ সময়ছোৱা অতিবাহিত কৰে। তাৰে কিংগছ্ কলেজত তেখেতে গৱেষক হিচাপে কৰ্মনিৰ্বাহ কৰে। ইয়াৰ পিছত, ১৯৬৩-৬৪ সময়ছোৱাত তেখেত আমেৰিকা যুক্তৰাষ্ট্ৰলৈ ৰাওনা হয় আৰু তাত আষ্টিনস্থিত টেক্সাছ বিশ্ববিদ্যালয়ত অনাৱাসিক সহযোগী অধ্যাপক হিচাপে দায়িত্ব পালন কৰে।
ৰেশমা পাঠান
ব্যক্তিগত জীৱন
১৯৮০ চনত তেওঁ ষ্টাণ্ট ডিৰেক্টৰ শকুৰ পাঠানক বিয়া কৰায়। ১৯৮৪ত যেতিয়া চলচ্চিতত ষ্টাণ্ট নিষিদ্ধ কৰাৰ আইন এখন গৃহীত হোৱাত তেওঁ আৰু তেওঁৰ স্বামী যথেষ্ট আৰ্থিক সংকটৰ মুখামুখি হবলগীয়া হৈছিল। ৰেশমাই স্মতিচাৰণ কৰিছে, ‘এদিন পিছৰ সাজ খাবলৈ কোনো টকা নাছিল। মোৰ চুকে-কোণে খুচৰা পইচা আৰু টকা সাঁচি ৰখাৰ এটা অভ্যাস আছিল। মই উদ্বিগ্নতাৰে বাকচ,পাত্ৰ আদি য’তে-ত’তে পইচা বিচাৰিলো। ১৬০০ টকা পাই সকাহ অনুভৱ কৰি কান্দি পেলালো। ’ তেওঁ বিশ্বাস কৰিছিল যে ষ্টাণ্ট শিল্পীবোৰৰ ভৱিষ্যত অনিশ্চিত।
ৰ'জাৰ পেনৰ'জ
গৱেষণা
১৯৬৭ চনত পেনৰ'জে টুইষ্টাৰ তত্ত্ব উদ্ভাৱন কৰে। এই তত্ত্বই মিংকোৱস্কী স্থানত (Minkowski space) জ্যামিতীয় বস্তুক চতুৰ্মাত্ৰিক জটিল স্থানত মেট্ৰিক স্বাক্ষৰ (২,২)ৰ সৈতে মেপাংকন কৰে।
১৯৭৪ চনত কৰা পেনৰ'জ টিলিঙৰ (Penrose tiling) আৱিষ্কাৰৰ বাবে পেনৰ'জ সুপৰিচিত। পেনৰ'জে এই ধাৰণাৰ আধাৰ হৈছে Deux types fondamentaux de distribution statistique নামৰ প্ৰবন্ধটো; (1938; an English translation Two Basic Types of Statistical Distribution) যিটো লিখিছল ভূগোলবিদ, জনতত্ত্ববিদ আৰু পৰিসংখ্যাবিদ জাৰোমিৰ কোৰাকে। ১৯৮৪ চনত এনেধৰণৰ বিন্যাস কিছুমান কোৱাছিক্ৰিষ্টেলৰ পৰমাণুত দৃশ্যমান হৈছিল। তেখেতৰ আন এটা উল্লেখনীয় বৰঙনি হৈছে ১৯৭১ চনত কৰা তেওঁৰ উদ্ভাৱন স্পিন নেটৱৰ্ক। পৰৱৰ্তী পৰ্যায়ত ইয়েই লুপ কোৱাণ্টাম তত্ত্বত স্থান-কালক জ্যামিতীয় ৰূপটো দিলে। পেনৰ'জ চিত্ৰ বা পেনৰ'জ ডায়েগ্ৰাম (Causal diagram) জনপ্ৰিয় কৰাতো তেখেতেৰ প্ৰভাৱশালী অৰিহণা আছে।
ৰেশমা পাঠান
বঁটা আৰু স্বীকৃতি
চলচ্চিত্ৰ জগতলৈ তেওঁৰ অৱদানৰ বাবে ক্ৰিটিক চয়েচ ফিল্ম এৱাৰ্ড (CCFA) আগবঢ়োৱা হয়। তেওঁৰ জীৱনৰ আধাৰত ‘দ্য শ্বোলে গাৰ্ল’ নামৰ এখন চিনেমাও নিৰ্মিত হৈছে। এটা সাক্ষাৎকাৰত কৈছে যে তেওঁ কোনো ফিল্মফেয়াৰ বঁটা লাভ কৰা নাই। আনকি ছবি এখনৰ নিৰ্মাণ সমাপ্ত হোৱাৰ পিছত সাধাৰণতে প্ৰযোজকে যি উপহাৰ আদি দিয়ে, তেওঁ তেনে উপহাৰো পোৱা নাই। সেয়েহে CCFA বঁটা পাই তেওঁ কৃতজ্ঞ।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী:ভাৰতীয় ষ্টাণ্ট শিল্পী
ৰ'জাৰ পেনৰ'জ
গৱেষণা
১৯৮৩ চনত তেখেতে হাউষ্টনৰ ৰাইছ বিশ্ববিদ্যালয়ত অধ্যাপনা কৰিবলৈ বিল গৰ্ডনৰ পৰা আমন্ত্ৰণ লাভ কৰে। তেখেতে ১৯৮৭ চনলৈকে তাত কাম কৰে।
পৰৱৰ্তী কৰ্ম
২০০৪ চনত পেনৰ'জে দ্য ৰ'ড টু ৰিয়েলিটি: এ কমপ্লিট গাইড টু দ্য ল'ছ অৱ দ্যা ইউনিভাৰ্ছ (The Road to Reality: A Complete Guide to the Laws of the Universe) উন্মোচন কৰে। ১০৯৯ পৃষ্ঠাজোৰা এই গ্ৰন্থখনত পদাৰ্থ বিজ্ঞানৰ সূত্ৰসমূহৰ বিস্তৃত ব্যাখ্যা আৰু গাইড সন্নিৱিষ্ট হৈছে। গ্ৰন্থখনত তেখেতৰ তত্ত্বৰ ব্যাখ্যাও সন্নিৱিষ্ট হৈছে। পেনৰ'জ মত বা Penrose interpretation-এ কোৱাণ্টাম বলবিজ্ঞান আৰু সাধাৰণ আপেক্ষিকতাবাদৰ মাজত থকা সম্পৰ্কৰ বিষয়ে অনুমান কৰে আৰু প্ৰস্তাৱ আগবঢ়ায় যে- স্থান-কাল বক্ৰতাৰ পাৰ্থক্যই এটা নিৰ্দিষ্ট পৰ্যায় নোপোৱালৈকে কোৱাণ্টাম ষ্টেট এটা কোৱাণ্টাম ছুপাৰপজিছনতে থাকে।
বাহ্যিক সংযোগ
শ্ৰেণী:যুক্তৰাজ্যৰ ব্যক্তি শ্ৰেণী:পদাৰ্থ বিজ্ঞানী শ্ৰেণী:গণিতজ্ঞ শ্ৰেণী:পদাৰ্থ বিজ্ঞানৰ ন'বেল বঁটা বিজয়ী
যখিনী লতা
বিৱৰণ
যখিনী লতাৰ ঠাল-ঠেঙুলি কঠিন। ইয়াৰ ঠালত ঘা লাগিলে তাৰপৰা গাখীৰৰ দৰে বগা ৰস ওলায়।
বিস্তৃতি
যখিনী লতা চীন, ভাৰতকে ধৰি দক্ষিণ-পূব এছিয়াৰ থলুৱা উদ্ভিদ। উত্তৰ-পূব ভাৰতত নগা ভূমি, উত্তৰ কাছাৰ কাৰ্বি আংলং, মেঘালয় আদি পৰ্বতীয়া ভূখণ্ডত ইয়াক প্ৰধানকৈ দেখা যায়।
লগতে চাওক
শ্ৰেণী:উদ্ভিদজগত
হিৰণ্য কুমাৰ ভট্টাচাৰ্য্য
হিৰণ্য কুমাৰ ভট্টাচাৰ্য্য (Hiranya Kumar Bhattacharyya) অসমৰ এগৰাকী অৱসৰপ্ৰাপ্ত আৰক্ষী উপ-মহাপৰিদৰ্শক আৰু সাহিত্যিক আছিল। ১৯৫৮ চনত ভাৰতীয় আৰক্ষী সেৱাৰ বিষয়া হিচাপে নিৰ্বাচিত হোৱা হিৰণ্য কুমাৰ ভট্টাচাৰ্য্যৰ ঐতিহাসিক অসম আন্দোলনত এক গুৰুত্বপূৰ্ণ ভূমিকা আছিল।
জীৱনী
হিৰণ্য কুমাৰ ভট্টাচাৰ্য্যৰ জন্ম হৈছিল ১৯৩৪ চনৰ ১ মে' তাৰিখে তেজপুৰত। তেওঁৰ পিতৃ আছিল নলবাৰীৰ সুখ্যাত সংস্কৃত পণ্ডিত মহামহোপ্যাধ্যায় প্ৰয়াত ধীৰেশ্বৰাচাৰ্য্যৰ বংশধৰ; বিশিষ্ট গল্পকাৰ, ঔপন্যাসিক, শিক্ষাবিদ দেৱেন্দ্ৰ নাথ ভট্টাচাৰ্য্য আৰু মাতৃ আছিল চন্দ্ৰপ্ৰভা দেৱী। ১৯৫২ চনত তেওঁ নলবাৰীৰ গৰ্ডন হাইস্কুলৰ পৰা জলপানিসহ প্ৰথম বিভাগত প্ৰৱেশিকা পৰীক্ষাত উত্তীৰ্ণ হৈ ১৯৫৪ চনত নলবাৰী মহাবিদ্যালয়ৰ পৰা প্ৰথম বিভাগত জলপানিসহ ইণ্টাৰমে'ডিয়েট পৰীক্ষাত উত্তীৰ্ণ হয়। ইয়াৰ পিছত তেওঁ ১৯৫৬ চনত এলাহাবাদ বিশ্ববিদ্যালয়ৰ পৰা ৰাজনীতি বিজ্ঞান বিষয়ত সৰ্বোচ্চ নম্বৰসহ প্ৰথম শ্ৰেণীৰে স্নাতক ডিগ্ৰী, আৰু ১৯৫৮ চনত প্ৰথম শ্ৰেণীৰ প্ৰথম স্থান দখল কৰি সোণৰ পদকেৰে সন্মানিত হৈ একে বিশ্ববিদ্য্যালয়ৰ পৰা স্নাতকোত্তৰ ডিগ্ৰী লাভ কৰে। ১৯৫৯ চনত তেওঁ‌ দীপিকা শৰ্মা (বৰ্তমান ভট্টাচাৰ্য্য)-ৰ সৈতে বিবাহপাশত আৱদ্ধ হয়।
কৰ্মজীৱন
১৯৫৮ চনতে হিৰণ্য কুমাৰ ভট্টাচাৰ্য্য ভাৰতীয় অসামৰিক সেৱাৰ পৰীক্ষাত উত্তীৰ্ণ হৈ ভাৰতীয় আৰক্ষী সেৱালৈ মনোনীত হয়। ১৯৬০ চনত তেওঁ নগাঁৱত অতিৰিক্ত আৰক্ষী অধীক্ষক হিচাপে যোগদান কৰে। অসমত সেইসময়ত ভৰপক লোৱা অসমীয়া ভাষা আন্দোলনৰ সৈতে জড়িত আইন-শৃংখলাজনিত পৰিস্থিতিৰ তদন্তৰ দায়িত্ব তেওঁৰ ওপৰত ন্যস্ত কৰা হৈছিল। এই তদন্তৰ প্ৰতিবেদনৰ বাবেই তেওঁ জটিল সংঘাতময় পৰিস্থিতিৰ সম্মুখীন হ'ব লগা হৈছিল। ১৯৬০ চনৰ পৰা তেওঁ অবিভক্ত অসমৰ কাছাৰা, গাৰোপাহাৰ, নগাঁও, গোৱালপাৰা, শিৱসাগৰ, লখিমপুৰ আদি জিলাৰ আৰক্ষী অধীক্ষকৰ পদত কাৰ্য্যনিৰ্বাহ কৰিছিল। ১৯৬২-১৯৬৪ চনৰ সময়ছোৱাত তেওঁ গাৰোপাহাৰ (বৰ্তমানৰ মেঘালয়)-ত আৰক্ষী অধীক্ষকৰূপে কৰ্মৰত আছিল। সেইসময়ত তেওঁ চৰকাৰী নিৰ্দেশ অনুসৰি পাকিস্তানী অনুপ্ৰৱেশকাৰীক চিনাক্তকৰণ, ভাৰত ত্যাগৰ জাননী প্ৰেৰণ, বিদেশী আইনৰ বিধি অনুসৰি গোলকগঞ্জ আৰু কৰিমগঞ্জ সীমান্তইদি বহিষ্কাৰকৰণ, বিদেশী ট্ৰিবুনেললৈ তথ্য প্ৰেৰণ ইত্যাদি দায়িত্ব সমাপন কৰিছিল। বিমলা প্ৰসাদ চলিহা নেতৃত্বাধীন অসম চৰকাৰে ১৯৬৪ চনত কেন্দ্ৰীয় চৰকাৰৰ PIP আঁচনি অনুযায়ী বিদেশী বহিষ্কৰণৰ নিৰ্দেশনা জাৰি কৰোঁতে তেওঁ সুচাৰূৰূপে দায়িত্ব পালন কৰিছিল। ১৯৭৮ চনত হিৰণ্য কুমাৰ ভট্টাচাৰ্য্য অসম আৰক্ষীৰ সীমান্ত শাখাৰ উপ-মহাপৰিদৰ্শক পদত অধিষ্ঠিত হৈছিল।
কৃতিত্ব
১৯৭৭ চনত হিৰণ্য কুমাৰ ভট্টাচাৰ্য্যক ভাৰতৰ ৰাষ্ট্ৰপতিৰ দুঃসাহসিক কীৰ্তি বঁটাৰে সন্মানিত কৰা হৈছিল। তেওঁ অষ্ট্ৰেলিয়াত আৰক্ষীৰ শীৰ্ষ পৰিচালনা বিষয়ক প্ৰশিক্ষণ গ্ৰহণ কৰিছিল। চাকৰি কৰি থকা অৱস্থাতে তেওঁ ভাৰত চৰকাৰৰ অনুৰোধত বাংলাদেশৰ মুক্তি বাহিনীৰ পাঁচশ কেডাৰক গেৰিলা প্ৰশিক্ষণ প্ৰদান কৰিছিল। তেওঁৰ অনবদ্য অৱদানৰ বাবে বাংলাদেশ চৰকাৰে ২০১৩ চনত তেওঁক দেশৰ দ্বিতীয় সৰ্বোচ্চ অসামৰিক সন্মান 'ফ্ৰেণ্ডছ্ অৱ্ লিবাৰেছন ৱাৰ' বঁটাৰে সন্মানিত কৰিছিল।
কৰ্মক্ষেত্ৰত-সংঘাত
১৯৬০ চনৰ ভাষা আন্দোলনৰ সময়ত নগাঁও জিলাৰ উপ-আৰক্ষী অধীক্ষক হিচাপে তেওঁ আইন-শৃংখলাজনিত পৰিস্থিতিৰ তদন্ত কৰি প্ৰতিবেদন দাখিল কৰিছিল যদিও তদানীন্তন জিলা আৰক্ষী অধীক্ষকে সেই প্ৰতিবেদনক উদ্দেশ্যপ্ৰণোদিতভাৱে প্ৰভাৱান্বিত কৰিবলৈ যত্ন কৰিছিল। ১৯৭৫ চনত বিভাগীয় সতীৰ্থ আৰু চৰকাৰী ষড়যন্ত্ৰৰ চিকাৰ হৈছিল ভট্টাচাৰ্য্য। ১৯৮০ চনত নিৰ্মলপ্ৰভা বৰদলৈকে ধৰি আন প্ৰতিবাদকাৰীৰ ওপৰত আৰক্ষীৰ লাঠীচালনা সম্পৰ্কীয় ঘটনাৰ পৰৱৰ্তী সময়ত কইনাধৰাৰ চৰকাৰী অতিথিশালাত তদানীন্তন প্ৰধানমন্ত্ৰী ইন্দিৰা গান্ধীৰ সৈতে হোৱা বাৰ্তালাপত In Assam we don't beat women বুলি দিয়া মন্তব্যই জোকাৰণি তুলিছিল। ঐতিহাসিক অসম আন্দোলনলৈ উদগনি যোগোৱা, আৰু আৰক্ষী বাহিনীৰ মাজত বিদ্ৰোহৰ সূচনা কৰাৰ অভিযোগত ১৯৮১ চনৰ ২৯ জানুৱাৰীত তেওঁক ৰাষ্ট্ৰীয় নিৰাপত্তা আইনৰ অধীনত কাৰাৰূদ্ধ কৰা হৈছিল। ইয়াৰ ৫ মাহ পিছতে তেওঁক চাকৰিৰ পৰা বৰ্খাস্ত কৰা হৈছিল। ১৯৮৩ চনত তেওঁ পুনৰ কাৰাৰুদ্ধ হৈছিল। ভট্টাচাৰ্য্যই হাজাৰীবাগ চেণ্ট্ৰেল জেইল, পাতনা, কলকাতা, আলিপুৰ, শিলচৰ আৰু নগাঁৱৰ কাৰাগাৰত কাৰাবাস খাটিছিল।  ইয়াৰ বিৰুদ্ধে তেওঁ ন্যায়ালয়ৰ দ্বাৰস্থ হৈছিল আৰু এক সূদীৰ্ঘ পৰিক্ৰমাৰ অন্তত ১৯৯৫ চনত তেওঁ চৰকাৰৰ বিপক্ষে সেই গোচৰত জয়ী হয়। ন্যায়ালয়ে তেওঁক আই.পি.এছ. ঘূৰাই দিয়াৰ লগতে সৰ্বভাৰতীয় সেৱাৰ অৱসৰকালীন সকলো সা-সুবিধা আগবঢ়াবলৈ চৰকাৰক নিৰ্দেশ দিয়ে।
মৃত্যু
২০২১ চনৰ ২৫ মাৰ্চ তাৰিখে অসুস্থতাজনিত কাৰণত হিৰণ্য কুমাৰ ভট্টাচাৰ্য্যক চিকিৎসালয়ত ভৰ্তি কৰোৱা হৈছিল আৰু চিকিৎসাধীন অৱস্থাতে ৫ এপ্ৰিল তাৰিখে পুৱা ৪.৪০ বজাত নেমেকেয়াৰ হস্পিটেলত তেওঁ শেষ নিশ্বাস ত্যাগ কৰে।
তথ্যসূত্ৰ
শ্ৰেণী:অসমৰ ব্যক্তি শ্ৰেণী:মৃত ব্যক্তি শ্ৰেণী:অসমীয়া সাহিত্যিক শ্ৰেণী:অসমৰ আৰক্ষী বিষয়া
আইজল জিলা
আইজল জিলা, ভাৰতৰ মিজোৰাম ৰাজ্যৰ এঘাৰখন জিলাৰ ভিতৰত অন্যতম। জিলাখনৰ উত্তৰে ক’লাশিব জিলা, পশ্চিমে মামিত জিলা, দক্ষিণে চাৰছিপ জিলা, দক্ষিণ-পশ্চিমে লুংলে জিলা আৰু পূবে ছাম্ফাই জিলা। জিলাখনৰ মাটিকালি হৈছে ৩,৫৭৭ বৰ্গ কিলোমিটাৰ (১,৩৮১ বৰ্গমাইল)। জিলাখনৰ মুখ্য কাৰ্যালয় মিজোৰামৰ ৰাজধানী আইজল চহৰ। ২০১১ চনৰ হিচাপত ই মিজোৰামৰ আটাইতকৈ জনবহুল জিলা (তেতিয়া ৮ খনৰ ভিতৰত এতিয়া ১১ খন)।
পথ পৰিবহণ
আইজল ৰাষ্ট্ৰীয় ঘাইপথ ৫৪ ৰ দ্বাৰা শিলচৰৰ সৈতে, ৰাষ্ট্ৰীয় ঘাইপথ ৪০ ৰ দ্বাৰা আগৰতলাৰ সৈতে আৰু ৰাষ্ট্ৰীয় ঘাইপথ ১৫০ ৰ মাধ্যমত ইম্ফলৰ সৈতে সংযুক্ত। তদুপৰি মিজোৰাম ষ্টেট ৰোড ট্ৰান্সপোৰ্টেশন (এমএসটি)ৰ বাছসমূহ আইজল চহৰৰ পৰা উত্তৰ-পূবৰ অন্যান্য ৰাজ্য, মিজোৰামৰ আন আন জিলা আৰু আইজলৰ গাঁওসমূহলৈ চলাচল কৰে। আইজল চহৰত হালধীয়া আৰু বগা ৰঙৰ টেক্সিসমূহ ব্যাপকভাবে পোৱা যায়; মাৰুতি গাড়িসমূহও ব্যাপকভাৱে ব্যৱহৃত হয় টেক্সি হিচাপে। বে-চৰকাৰি মালিকানাধীন নীলা আৰু বগা ৰঙৰ মিনি বাছসমূহ নিয়মিত সেৱা প্ৰদান কৰে।
ৰে'লপথ
আইজল জিলাত কোনো ধৰণৰ ৰে'ল যোগাযোগ নাই। ওচৰৰ ৰে'ল জংশন হ'ল ২৫৪ কিলোমিটাৰ দূৰত্বত অৱস্থিত অসমৰ লামডিং জংশন।
আকাশীপথ
লেংপুই বিমানবন্দৰ, আইজল চহৰৰ পৰা ৩২ কিলোমিটাৰ দূৰত্বত অৱস্থিত। কলকাতা আৰু গুৱাহাটিৰ পৰা নিতৌ আৰু মণিপুৰৰ ৰাজধানী ইম্ফলৰ পৰা সপ্তাহত তিনিদিন উৰাজাহাজ চলাচল কৰে।
তথ্য সংগ্ৰহ
শ্ৰেণী:মিজোৰামৰ জিলাসমূহ শ্ৰেণী:মিজোৰাম
২০১২ দিল্লীৰ দলবদ্ধ ধৰ্ষণ আৰু হত্যা
২০১২ চনৰ দিল্লী দলবদ্ধ ধৰ্ষণ আৰু হত্যা (2012 Delhi gang rape and murder) ২০১২ চনৰ ১৬ ডিচেম্বৰত দক্ষিণ দিল্লীৰ পাৰ্শ্বৱৰ্তী অঞ্চল মুনিৰ্কাত সংঘটিত এক ধৰ্ষণ আৰু মাৰাত্মক আক্ৰমণৰ ঘটনাক সূচায়। সেইদিনা নিশা জ্যোতি সিঙ নামৰ ২৩ বছৰীয়া মহিলা ফিজিঅ'থেৰাপী ইণ্টাৰ্ন এগৰাকীয়ে তেওঁৰ পুৰুষ বন্ধুৰ সৈতে বাছত গৈ থাকোঁতে বাছৰ ভিতৰতে জ্যোতিক দলবদ্ধ ধৰ্ষণ আৰু অত্যাচাৰ কৰে। বাছখনত চালকসহ আন ছয়জন ব্যক্তি আছিল আছিল, এই সকলোৱে মিলি মহিলাগৰাকীক ধৰ্ষণ কৰে। সিহঁতে তেওঁৰ বন্ধুজনে বাধা প্ৰদান কৰাত সিহঁতে বন্ধুজনকো প্ৰহাৰ কৰে। আক্ৰমণৰ এঘাৰ দিন পিছত তেওঁক জৰুৰীকালীন চিকিৎসাৰ বাবে ছিংগাপুৰৰ এখন চিকিৎসালয়লৈ স্থানান্তৰ কৰা হৈছিল, কিন্তু দুদিন পিছত মৃত্যু হয়।
ঘটনাপ্ৰবাহ
ভুক্তভোগী সকল এগৰাকী ২৩ বছৰীয়া মহিলা জ্যোতি সিং আৰু তেওঁৰ পুৰুষ বন্ধু। দক্ষিণ দিল্লীৰ চাকেটত লাইফ অফ পাই চলচ্চিত্ৰখন চাই ২০১২ চনৰ ১৬ ডিচেম্বৰৰ নিশা ঘৰলৈ উভতি আহি আছিল। তেওঁলোকে নিশা প্ৰায় ৯:৩০ বজাত দ্বাৰকালৈ যোৱাৰ বাবে মুনিৰ্কাত বাছ এখনত উঠে। বাছখনত চালকসহ মাত্ৰ ছয়জন আছিল। তাৰে পিছলৈ নাবালক বুলি চিনাক্ত কৰা এজনে তেওঁলোকক কৈছিল যে বাছখন তেওঁলোকৰ গন্তব্যস্থানলৈ গৈ আছে। কিন্তু বাছখনে ইয়াৰ স্বাভাৱিক পথৰে নগৈ অন্য পথেৰে যোৱাত আৰু ইয়াৰ দুৱাৰ বন্ধ কৰি দিয়াৰ সময়ত যোৱাৰ সময়ত তেওঁৰ বন্ধুজনৰ সন্দেহ হয়। যেতিয়া তেওঁ আপত্তি কৰে, চালকসহ ইতিমধ্যে বাছখনত থকা ছয়জনীয়া লোকৰ দলটোৱে তেওঁলোকক তাচ্ছিল্য কৰি কয় যে ইমান দেৰীলৈকে তেওঁলোকেনো অকলে কি কৰি আছিল।
তেনেকৈ ছয়জনীয়া দলটো আৰু জ্যোতিৰ পুৰুষ বন্ধুজনৰ মাজত তৰ্কাতৰ্কি হয়। বন্ধুজনক সিহঁতে লোহাৰ ৰডেৰে মৰিয়াই অচেতন কৰি দিয়ে। তাৰ পিছত সিহঁতে জ্যোতিক বাছখনৰ পিছফালে টানি নি তেওঁকো ৰডৰে প্ৰহাৰ কৰে আৰু চালকে বাছ চলাই থকা অৱস্থাতে তেওঁক ধৰ্ষণ কৰে। পিছত চিকিৎসকৰ প্ৰতিবেদনত কোৱা হয় যে আক্ৰমণৰ ফলত তেওঁৰ পেট, অন্ত্ৰ আৰু যৌনাংগত গুৰুতৰ আঘাত পাইছিল আৰু এই আঘাত কোনো ভোঁতা বস্তুৰ দ্বাৰাই (লোৰ ৰড বুলি সন্দেহ কৰা হৈছে) কৰা হ'ব পাৰে। [22] আৰক্ষীয়ে জনাইছিল যে সেই ৰডডাল প্ৰকৃততে এটা এল আকৃতিৰ, মামৰে ধৰা, হুইল জেক হেণ্ডেল।
ৰাজহুৱা প্ৰতিক্ৰিয়া
উক্ত ঘটনাৰ প্ৰবল ৰাজহুৱা প্ৰতিবাদৰ হোৱাত ডিচেম্বৰ ২০১২-ত দ্ৰুত তদন্ত আৰু বিচাৰ প্ৰক্ৰিয়া চলোৱাৰ বাবে সৰ্বশ্ৰেষ্ঠ উপায়- আইন সংশোধনৰ বাবে অধ্যয়ন আৰু ৰাজহুৱা পৰামৰ্শ লবলৈ এখন ন্যায়িক সমিতি গঠন কৰা হয়। প্ৰায় ৮০,০০০ পৰামৰ্শ বিবেচনা কৰাৰ পিছত সমিতিখনে এক প্ৰতিবেদন দাখিল কৰে, য’ত প্ৰকাশ পায় যে মহিলাৰ বিৰুদ্ধে অপৰাধৰ মূল কাৰণ হৈছে চৰকাৰ আৰু আৰক্ষীৰ বিফলতা। ২০১৩ চনত  ৰাষ্ট্ৰপতি প্ৰণৱ মুখাৰ্জীয়ে ফৌজদাৰী আইন (সংশোধনী) অধ্যাদেশ  জাৰী কৰে। কেইবাখনো নতুন আইন গৃহীত আৰু ধৰ্ষণৰ গোচৰৰ শুনানিৰ বাবে ছয়খন নতুন ফাষ্ট ট্ৰেক আদালত সৃষ্টি কৰা হয়। সমালোচকসকলে যুক্তি দিয়ে যে ধৰ্ষণৰ গোচৰৰ শুনানি আৰু বিচাৰ কৰিবলৈ আইনী ব্যৱস্থা যথেষ্ঠ মন্থৰ। কিন্তু এই গোচৰটোৰ ফলত মহিলাৰ বিৰুদ্ধে অপৰাধৰ ৰাজহুৱা আলোচনা যথেষ্ট বৃদ্ধি পাইছে আৰু পৰিসংখ্যাই দেখুৱায় যে অপৰাধৰ প্ৰতিবেদন দাখিল কৰিবলৈ ইচ্ছুক মহিলাৰ সংখ্যাও লক্ষণীয়ভাবে বৃদ্ধি পাইছে। অৱশ্যে, আক্ৰমণৰ দুবছৰ পিছত ২০১৪ চনৰ ডিচেম্বৰত ভুক্তভোগীৰ দেউতাকে সংস্কাৰৰ প্ৰতিশ্ৰুতিবোৰ পূৰণ নকৰা বুলি অভিহিত কৰে আৰু তেওঁ জীয়েক আৰু আন মহিলাৰ বাবে ন্যায় পাবলৈ সক্ষম নোহোৱাৰ বাবে দুখ অনুভৱ কৰে।
বিচাৰ আৰু শাস্তি
ঘটনাটোৰ সন্দৰ্ভত ছয়জন লোকক গ্ৰেপ্তাৰ কৰা হয়। সিহঁতৰ ভিতৰত আছিল বাছ চালক ৩০ বছৰীয়া ৰাম সিং আৰু তাৰ ২৬ বছৰীয়া ভায়েক মুকেশ সিং; দুয়োকে ৰাজস্থানত গ্ৰেপ্তাৰ কৰা হয়। ৰাম আৰু মুকেশ সিঙে দক্ষিণ দিল্লীৰ বস্তি অঞ্চল ৰবিদাস শিবিৰত বাস কৰিছিল। জিম প্ৰশিক্ষক ২০ বছৰীয়া বিনয় শৰ্মা আৰু ফল বিক্ৰেতা ১৯ বছৰীয়া পৱন গুপ্তা- দুয়োকে উত্তৰ প্ৰদেশ আৰু বিহাৰত গ্ৰেপ্তাৰ কৰা হয়। [65] উত্তৰ প্ৰদেশৰ বাদায়ুনৰ ১৭ বছৰীয়া কিশোৰ মহম্মদ আফ্ৰোজক দিল্লীৰ আনন্দ বিহাৰ টাৰ্মিনেলত গ্ৰেপ্তাৰ কৰা হয়। কিশোৰজনে সেইদিনাহে কেইজন অভিযুক্তক লগ পাইছিল। চাকৰি বিচাৰি দিল্লীলৈ অহা ২৮ বছৰীয়া অক্ষয় ঠাকুৰ বিহাৰৰ ঔৰঙ্গাবাদত গ্ৰেপ্তাৰ হোৱা ষষ্ঠজন অভিযুক্ত আছিল।
ৰাম সিঙে তিহাৰ কাৰাগাৰত ১১ মাৰ্চ ২০১৩ তাৰিখে বিচাৰ চলি থকা অৱস্থাতে আত্মহত্যা কৰে। মহম্মদ আফ্ৰোজৰ বয়স ঘটনা সংঘটিত হোৱাৰ সময়ত ১৮ বছৰতকৈ কম হোৱা অৰ্থাৎ নাবালক হোৱা বাবে তাক কিশোৰ ন্যায় অধিনিয়মৰ অধীনত বিচাৰ কৰি সংশোধনৰ সুবিধাৰে তিনি বছৰৰ কাৰাদণ্ড বিহা হয়। উচ্চ ন্যায়ালয়ে পিছত বাকী চাৰিজন দোষীক মৃত্যুদণ্ড প্ৰদান কৰে। চাৰিওজন দোষীয়ে তেওঁলোকৰ মৃত্যুদণ্ড খাৰিজ কৰিবলৈ কেইবাবাৰো আবেদন কৰিছিল কিন্তু তেওঁলোকৰ আবেদন বাৰে বাৰে নাকচ কৰা হৈছিল। অক্ষয় ঠাকুৰ, বিনয় শৰ্মা, মুকেশ সিং আৰু পৱন গুপ্তাক ২০ মাৰ্চ, ২০২০ তাৰিখে পুৱা ৫.৩০ বজাত তিহাৰ কাৰাগাৰত ফাচী দিয়ে। এই ঘটনাক আধাৰ হিচাপে লৈ নেটফ্লিক্সে দিল্লীৰ অপৰাধ নামেৰে এটা ৱেব শৃংখলা মুক্তি দিয়ে।
তথ্য উৎস
শ্ৰেণী:ধৰ্ষণ শ্ৰেণী:নাৰীৰ বিৰুদ্ধে হিংসা শ্ৰেণী:যৌন নিৰ্যাতন
দাঁত বিজলা
দাঁত বিজলা বা গাৰো দেওশাল (বৈজ্ঞানিক নাম: Dalbergia stipulacea) মজলীয়া আকাৰৰ এবিধ পৰ্ণপাতী গছ। অসমৰ প্ৰায়বোৰ বনভূমিতে দাঁত বিজলা গছৰ উৎপত্তি হয়।
উপপ্ৰজাতি
'Catalogue of Life' ৰ তালিকা অনুসৰি এই উদ্ভিদৰ তিনিটা উপপ্ৰজাতি দেখা পোৱা যায়।
বিৱৰণ
দাঁত বিজলা মুকলিমুৰীয়া ঠাইত বিকশিত হয়। একোজোপা গছে ঠাল-ঠেঙুলি মেলি মেলাহি ৰূপ প্ৰদৰ্শন কৰে।
ব্যৱহাৰ
দাঁত বিজলা কাঠৰ মান মধ্যমীয়া। পুৰঠ কাঠ ঘৰ সজা আৰু চকি, মেজ আদি প্ৰস্তুত কৰা কামত এই কাঠ ব্যৱহাৰ কৰিব পাৰি। পাহাৰী নদীৰ মাছ মাৰিবৰ বাবেে এইবিধ গছৰ শিপা পূৰ্বতে বিহ হিচাপে ব্যৱহাৰ কৰা হৈছিল কিন্তু বৰ্তমান মাছ ধৰিবলৈ বিহ প্ৰয়োগ আইনমতে দণ্ডণীয়।
বাল্য বিবাহ নিষেধ আইন, ২০০৬
বাল্য বিবাহ নিষেধ আইন, ২০০৬ ভাৰতৰ সংসদে গৃহীত কৰা এখন আইন। ২০০৭ চনৰ ১ নৱেম্বৰ তাৰিখৰ পৰা জম্মু আৰু কাশ্মীৰ আৰু পুডুছেৰীৰ ৰেন'কেণ্টৰ বাদে সমগ্ৰ ভাৰতত এই আইন কাৰ্যকৰী হয়। এই আইনে পূৰ্বৰ পৰা প্ৰচলিত বাল্য বিবাহ নিৰোধক আইন, ১৯২৯ক প্ৰতিষ্ঠাপন কৰিলে। ২০১৭ চনৰ অক্টোবৰ মাহত ভাৰতৰ উচ্চতম ন্যায়ালয়ে নাবালিকা পত্নীৰ লগত যৌন কাৰ্যৰ বিষয়ে এক মাইলৰ খুঁটি স্বৰূপ ৰায়দান দিয়ে। এই ৰায়ে ভাৰতীয় আইনব্যৱস্থাত থকা ব্যতিক্ৰমক অপসাৰণ কৰে। পূৰ্বৰ আইন মতে নাবালিকা পত্নীক ধৰ্ষণকাৰী ব্যক্তিয়ে আইনী সুৰক্ষা লাভ কৰিছিল।
ঐতিহাসিক পটভূমি
ইউনিচেফে ১৮ বছৰ বয়স সম্পূৰ্ণ হোৱাৰ আগতে অনুষ্ঠিত বিবাহক বাল্য বিবাহ হিচাপে নিৰূপণ কৰিছে। লগতে এই প্ৰথাক মানৱধিকাৰ লংঘন কৰা বুলিও উল্লেখ কৰিছে। সামাজিক প্ৰথা, সাংস্কৃতিক আৰু ধৰ্মীয় সুৰক্ষাৰ নীতিৰ ওপৰত প্ৰতিষ্ঠিত হোৱাৰ বাবে বাল্য বিবাহৰ দৰে সামাজিক ব্যাধিৰ বিৰুদ্ধে যুদ্ধ কৰা কঠিন। ২০০১ চনৰ লোকপিয়ল মতে ভাৰতৰ ১৮ বছৰৰ কম বয়সৰ ১৫ লাখ ছোৱালীয়ে ইতিমধ্যে বিয়া কৰাইছিল। বাল্য বিবাহৰ ফলত শিশুৰ সামাজিক, শাৰীৰিক আৰু মানসিক সমস্যাৰ সৃষ্টি হয়। তাৰে ভিতৰত উল্লেখযোগ্য হল শিক্ষাৰ অভাৱ, বন্ধু আৰু পৰিয়ালৰ পৰা পৃথক্কৰণ, যৌন শোষণ, প্ৰাথমিক গৰ্ভাৱস্থা আৰু স্বাস্থ্যৰ অৱনতি, ঘৰুৱা হিংসা, উচ্চ শিশু মৃত্যুৰ হাৰ, জন্মৰ সময়ত শিশুৰ কম ওজন ইত্যাদি।
উদ্দেশ্য
এই আইন খনৰ মূল উদ্দেশ্য হল ভাৰতত বাল্য বিবাহ আৰু ইয়াৰ লগত জড়িত প্ৰথা সমূহক নিষিদ্ধ কৰা। সমাজৰ পৰা বাল্য বিবাহ সমূলি নাশ কৰিবলৈ পূৰ্বৰ ব্ৰিটিছ চৰকাৰৰ দিনৰ পৰা প্ৰচলিত বাল্য বিবাহ নিৰোধক আইন, ১৯২৯ৰ ঠাইত এই আইন ২০০৬ চনত প্ৰণয়ন কৰা হৈছিল। এই নতুন আইনে বাল্য বিবাহক নিষিদ্ধ কৰিবলৈ আইনী বিধি প্ৰদান কৰে। ই ভুক্তভোগীক ৰক্ষা কৰে আৰু সহায়িতা প্ৰদান কৰে লগতে এনে অপৰাধী সকলক কঠোৰ শাস্তি প্ৰদান কৰাত সহায় কৰে। ইয়াৰ লগতে এই আইনে বাল্য বিবাহ নিৰোধক বিষয়া নামৰ এক চৰকাৰী পদ সৃষ্টি কৰিলে। এই বিষয়াজনক ৰাজ্য চৰকাৰে গোটেই ৰাজ্য বা ৰাজ্যৰ এক বিশেষ অংশৰ বাবে নিযুক্তি প্ৰদান কৰে।
আইনৰ গঠন
বাল্য বিবাহ নিষেধ আইন, ২০০৬ ৰ ২১টা বিভাগ আছে। এই আইন জম্মু আৰু কাশ্মীৰ আৰু কেন্দ্ৰীয় শাসিত অঞ্চল পুডুছেৰী ৰেন'কেণ্টছৰ বাহিৰে গোটেই ভাৰততে এই আইন প্ৰযোজ্য হয়। এই আইন অনুসৰি বাল্য বিবাহৰ লগত জড়িত অপৰাধীৰ বিৰুদ্ধে জামিনবিহীন গোচৰ তৰিব পাৰি।
নাৰীবাদী সাহিত্য
নাৰীবাদী সাহিত্য (Feminist Literature) হৈছে কল্পকাহিনী, অকল্পকাহিনী, নাটক বা কবিতা, যিয়ে নাৰীৰ বাবে সমান নাগৰিক, ৰাজনৈতিক, অৰ্থনৈতিক আৰু সামাজিক অধিকাৰৰ সংজ্ঞা, প্ৰতিষ্ঠা আৰু ৰক্ষাৰ নাৰীবাদী লক্ষ্যসমূহক সমৰ্থন কৰে। ই প্ৰায়ে নাৰীৰ ভূমিকাক পুৰুষৰ ভূমিকাক অসমান বুলি চিনাক্ত কৰে – বিশেষকৈ মৰ্যাদা, বিশেষাধিকাৰ আৰু ক্ষমতাৰ ক্ষেত্ৰত – আৰু সাধাৰণতে নাৰী, পুৰুষ, পৰিয়াল, সম্প্ৰদায় আৰু সমাজৰ বাবে ইয়াৰ পৰিণতি অবাঞ্চিত হিচাপে চিত্ৰিত কৰে।
ইতিহাস
১৫ শতিকাত ক্ৰীষ্টিন ডি পিজানে দ্য বুক অৱ দ্য চিটি অৱ লেডিজ লিখিছিল যিয়ে পক্ষপাতিত্বৰ বিৰুদ্ধে যুঁজি সমাজত নাৰীৰ গুৰুত্ব বৃদ্ধি কৰে। গ্ৰন্থখনে চতুৰ্দশ শতিকাত লিখিত জিওভানি বকাচিঅ’ই লিখা ডি মুলিয়েৰিবাছ ক্লাৰিছৰ আৰ্হি অনুসৰণ কৰিছে।
নাৰীবাদী আন্দোলনে নাৰীবাদী কল্পকাহিনী, নাৰীবাদী অকল্পকাহিনী, নাৰীবাদী কবিতা আদিৰ সৃষ্টি কৰিছিল, যিয়ে নাৰী লেখাৰ প্ৰতি নতুন আগ্ৰহৰ সৃষ্টি কৰিছিল। ইয়াৰ উপৰি ই নাৰীৰ ঐতিহাসিক আৰু শৈক্ষিক অৱদানৰ সাধাৰণ পুনৰ মূল্যায়নৰ বাবেও প্ৰেৰণা দিয়ে। একেসময়তে নাৰীৰ জীৱন আৰু অৱদানক পণ্ডিতসকলৰ আগ্ৰহৰ ক্ষেত্ৰ হিচাপে আগবঢ়াই নিবলৈ উৎসাহিত কৰে। নাৰীবাদী সাহিত্য আৰু সক্ৰিয়তাবাদৰ মাজতো এক ঘনিষ্ঠ সম্পৰ্ক আছে। নাৰীবাদী লেখাই সাধাৰণতে এটা বিশেষ যুগত নাৰীবাদৰ মূল উদ্বেগ বা ধাৰণাসমূহৰ কণ্ঠস্বৰ প্ৰকাশ কৰে।
পুৰণি নাৰীবাদী সাহিত্যিক পাণ্ডিত্যৰ বেছিভাগেই নাৰীৰ দ্বাৰা লিখা গ্ৰন্থসমূহৰ পুনৰ আৱিষ্কাৰ আৰু পুনৰুদ্ধাৰৰ বাবে অৰ্পণ কৰা হৈছিল। পশ্চিমীয়া নাৰীবাদী সাহিত্যিক পণ্ডিতত ডেল স্পেণ্ডাৰৰ মাদাৰছ অৱ দ্য নোভেল (১৯৮৬) আৰু জেন স্পেন্সৰৰ দ্য ৰাইজ অৱ দ্য উইমেন নোভেলিষ্ট (১৯৮৬)ৰ দৰে অধ্যয়নসমূহে নাৰীবাদৰ কথা সদায় লিখি আহিছে বুলি ক'ব পাৰি।
পণ্ডিতসকলৰ আগ্ৰহৰ এই বৃদ্ধিৰ সমানুপাতিকভাৱে বিভিন্ন প্ৰেছে দীৰ্ঘদিন ধৰি ছপা নোহোৱা গ্ৰন্থসমূহ পুনৰ প্ৰকাশ কৰাৰ কাম আৰম্ভ কৰিলে। ১৯৭৫ চনত বিৰাগো প্ৰেছে ১৯ আৰু ২০ শতিকাৰ আৰম্ভণিৰ উপন্যাসসমূহৰ বৃহৎ তালিকা প্ৰকাশ কৰিবলৈ আৰম্ভ কৰে আৰু পুনৰুদ্ধাৰৰ প্ৰকল্পত যোগদান কৰা প্ৰথম বাণিজ্যিক প্ৰেছসমূহৰ ভিতৰত অন্যতম হৈ পৰে। ১৯৮০ চনত স্পেণ্ডাৰৰ অধ্যয়ন প্ৰকাশৰ দায়িত্বত থকা পেণ্ডোৰা প্ৰেছে মহিলাসকলে লিখা ১৮ শতিকাৰ উপন্যাসৰ এটা সহযোগী শাৰী প্ৰকাশ কৰে। অতি শেহতীয়াকৈ ব্ৰডভিউ প্ৰেছে ১৮ আৰু ১৯ শতিকাৰ উপন্যাস প্ৰকাশ কৰি আহিছে। বহুতো ৰচনা এতিয়ালৈকে ছপা হোৱা নাই আৰু কেণ্টাকি বিশ্ববিদ্যালয়ত পুৰণি মহিলা উপন্যাসৰ পুনৰ প্ৰকাশৰ ধাৰাবাহিকতা আছে।
সাহিত্যৰ বিশেষ ৰচনাসমূহ মূল নাৰীবাদী গ্ৰন্থ হিচাপে পৰিচিত হৈছে। মেৰী উলষ্টোনক্ৰাফ্টৰ এ ভিণ্ডিকেচন অৱ দ্য ৰাইটছ অৱ উইমেন (১৭৯২) নাৰীবাদী দৰ্শনৰ অন্যতম প্ৰাচীন গ্ৰন্থ। ভাৰ্জিনিয়া উলফৰ এ ৰুম অৱ ৱানছ অ’ন (১৯২৯) নামৰ গ্ৰন্থখন পিতৃতন্ত্ৰৰ আধিপত্য থকা সাহিত্যিক পৰম্পৰাৰ ভিতৰত মহিলা লেখিকাসকলৰ বাবে আক্ষৰিক আৰু ৰূপক দুয়োটা স্থানৰ বাবে ইয়াৰ যুক্তিত উল্লেখযোগ্য। জেৰমেইন গ্ৰীৰৰ দ্য ফিমেল ইউনাচ (১৯৭০) গ্ৰন্থখনে মহিলা গৃহিণীৰ আত্মসীমিত ভূমিকাক লৈ প্ৰশ্ন উত্থাপন কৰিছে।
নাৰী লেখাৰ প্ৰতি থকা ব্যাপক আগ্ৰহ সাহিত্যিক নীতি-নিয়মৰ সাধাৰণ পুনৰ মূল্যায়ন আৰু সম্প্ৰসাৰণৰ সৈতে জড়িত। উত্তৰ-ঔপনিৱেশিক সাহিত্য, সমকামী আৰু সমকামী সাহিত্য, শ্ৰমিক মানুহৰ লেখা, আৰু অন্যান্য ঐতিহাসিকভাৱে প্ৰান্তীয় গোটৰ সাংস্কৃতিক উৎপাদনৰ প্ৰতি আগ্ৰহৰ ফলত "সাহিত্য" বুলি গণ্য কৰা আৰু এতিয়ালৈকে গণ্য নকৰা ধাৰাসমূহৰ এক সম্পূৰ্ণ পৰিসৰৰ সম্প্ৰসাৰণ ঘটিছে শিশুৰ লেখা, আলোচনী, চিঠি, ভ্ৰমণ লেখা আদি "সাহিত্যিক" হিচাপে এতিয়া পণ্ডিতসকলৰ আগ্ৰহৰ বিষয়। বেছিভাগ ধাৰা আৰু উপধাৰাতে একেধৰণৰ বিশ্লেষণ কৰা হৈছে, গতিকে সাহিত্যিক অধ্যয়নে "মহিলা গথিক" বা নাৰী কল্পবিজ্ঞানৰ দৰে নতুন ভূখণ্ডত প্ৰৱেশ কৰিছে।
ইলিচ ৰে হেলফৰ্ডৰ মতে, "কল্পবিজ্ঞান আৰু কল্পনাই নাৰীবাদী চিন্তাৰ বাবে গুৰুত্বপূৰ্ণ বাহন হিচাপে কাম কৰে, বিশেষকৈ তত্ত্ব আৰু অনুশীলনৰ মাজৰ সেতু হিচাপে।" নাৰীবাদী কল্পবিজ্ঞান কেতিয়াবা বিশ্ববিদ্যালয় পৰ্যায়ত বুজাৰ ক্ষেত্ৰত সামাজিক গঠনৰ ভূমিকা অন্বেষণ কৰিবলৈ শিকোৱা হয় লিংগ। এই ধৰণৰ উল্লেখযোগ্য গ্ৰন্থসমূহ হ’ল উৰ্চুলা কে লে গুইনৰ দ্য লেফ্ট হেণ্ড অৱ ডাৰ্কনেছ (১৯৬৯), জোয়ানা ৰাছৰ দ্য ফিমেল মেন (১৯৭০), অক্টেভিয়া বাটলাৰৰ কিণ্ড্ৰেড (১৯৭৯), আৰু মাৰ্গাৰেট এটউডৰ হেণ্ডমেইডছ টেল (১৯৮৫)।
নাৰীৰ জীৱিত অভিজ্ঞতাৰ বিষয়ে উদ্বেগ প্ৰকাশ কৰাত নাৰীবাদী অকল্পনীয় গ্ৰন্থই গুৰুত্বপূৰ্ণ ভূমিকা পালন কৰিছে। উদাহৰণস্বৰূপে, মায়া এঞ্জেল'ৰ আই ন' ৱাই দ্য কেজড বাৰ্ড চিংছ গ্ৰন্থখন অতি প্ৰভাৱশালী আছিল, কিয়নো ই আমেৰিকাত ডাঙৰ-দীঘল হোৱা কৃষ্ণাংগ মহিলাসকলে অনুভৱ কৰা নিৰ্দিষ্ট বৰ্ণবাদ আৰু লিংগবাদক প্ৰতিনিধিত্ব কৰিছিল।
ইয়াৰ উপৰি বহুতো নাৰীবাদী আন্দোলনে কবিতাক সংকলন, কবিতা সংকলন আৰু ৰাজহুৱা পঠনৰ জৰিয়তে নাৰীবাদী ধাৰণাসমূহ ৰাজহুৱা দৰ্শকলৈ প্ৰেৰণ কৰাৰ বাহন হিচাপে আকোৱালি লৈছে।
তথ্যসূত্ৰ
শ্ৰেণী:সাহিত্যৰ ধাৰা শ্ৰেণী:সাহিত্য
যুদ্ধত মহিলা (১৫০০-১৬৯৯)
মহিলাসকলে সক্ৰিয় যুদ্ধত আগশাৰীৰ ভূমিকা পালন কৰিছে। নিম্নলিখিতবোৰ হৈছে যুদ্ধত যোগদান কৰা বিশিষ্ট মহিলাসকলৰ তালিকা আৰু প্ৰায় ১৫০০ চনৰ পৰা প্ৰায় ১৬৯৯ চনলৈকে তেওঁলোকৰ কাৰ্য্যকলাপ। কেৱল প্ৰত্যক্ষ যুদ্ধত সক্ৰিয় মহিলা, যেনে যোদ্ধা, গুপ্তচৰ আৰু সক্ৰিয়ভাৱে সৈন্যবাহিনীৰ নেতৃত্ব দিয়া মহিলাসকলক এই তালিকাত অন্তৰ্ভুক্ত কৰা হৈছে।
ছাম্ফাই জিলা
ছাম্ফাই জিলা, ভাৰতৰ মিজোৰাম ৰাজ্যৰ এঘাৰখন জিলাৰ ভিতৰত অন্যতম। জিলাখনৰ উত্তৰ দিশত মণিপুৰ ৰাজ্যৰ চুৰাচান্দপুৰ জিলা; পশ্চিমে চৈতুৱেল আৰু চেৰচিপ জিলা; দক্ষিণ আৰু পূবে ম্যানমাৰ অৱস্থিত। এই জিলাখনৰ আয়তন হৈছে ৩,১৮৫.৮৩ কিলোমিটাৰ (১,২৩০.০৬ বৰ্গমাইল)। ছাম্ফাই জিলাখনৰ প্ৰশাসনিক সদৰ।
প্ৰাক্ আহোমযুগৰ স্থাপত্য আৰু ভাস্কৰ্য্য
অসমৰ প্ৰাক্ আহোম যুগৰ স্থাপত্যত কিৰাত সকলৰ স্থাপত্য আৰু আৰ্য গোষ্ঠীয়ে সকলৰ স্থাপত্যৰ এটা ৰূপ দেখা যায়। মহাভাৰত আৰু কালিকাপুৰাণত ব্ৰহ্মপুত্ৰ উপত্যকাৰ প্ৰাচীনতম অধিবাসীসকলৰ ভিতৰত কিৰাতসকলেই সৰ্বপ্ৰাচীন বুলি উল্লেখ আছে। অসমৰ কছাৰীসকলেই পৰম্পৰাগতভাৱে কিৰাত নামে জনাজাত আৰু এই কিৰাত শাসিত কেইবাখনো নগৰৰ ভগ্নাৱশেষ, মন্দিৰ আদি তেওঁলোকৰ স্থাপত্য কলাৰ নিদৰ্শন হিচাপে ইতিমধ্যেই আৱিস্কৃত হৈছে। অসমৰ প্ৰাচীনতম ৰজাজনৰ নাম মহীৰংগ দানৱ আদি কিৰাত জনগোষ্ঠীৰ ৰজা। ঐতিহাসিক সকলে মহীৰংগ নামটো'মৈৰাং' শব্দৰ আৰ্যীকৃত ৰূপ বুলি ক'ব খোজে। গুৱাহাটীৰ পৰা পূবে প্ৰায় ২০কি:মি দূৰত থকা মৈৰাং পৰ্বতৰ নামটোৱেই ইয়াৰ প্ৰধান সাক্ষী বুলি কনকলাল বৰুৱা প্ৰমুখ্যে ঐতিহাসিক সকলে অনুমান কৰে। ইয়াৰোপৰি কালিকাপুৰাণত উল্লেখ আছে যে নৰকাসুৰ অধিকৃত প্ৰাগজ্যোতিষপুৰ সুউচ্চ প্ৰসাদোপম ঘৰেৰে পৰিপূৰ্ণ আৰু চাৰিওফালে ওখ প্ৰাচীৰৰ দ্বাৰা পৰিবেষ্টিত ইন্দ্ৰৰ অমৰাৱতী সদৃশ। আনহাতে গংগা উপত্যকাৰ পৰা নৰকৰ লগত সেই সময়ত শিলৰ প্ৰসাদ বা বিগ্ৰহ নিৰ্মাণ কৰা খনিকৰ আহিছিল আৰু আৰ্যসকলে মানি চলা বাস্তু শিল্প শাস্ত্ৰ এওঁলোকৰ লগতেই তথা নৰকাসুৰৰ কালতেই আহিছিল বুলি পণ্ডিতসকলে অনুমান কৰে।প্ৰাক আহোম যুগৰ স্থাপত্যৰ যিবিলাক ভগ্নাৱশেষ পোৱা গৈছে সেইবিলাক বাস্তু শিল্প শাস্ত্ৰৰ নীতি-নিয়ম ৰক্ষা কৰি স্থাপন হৈছিল বুলি প্ৰমাণ পোৱা গৈছে। ভাৰতৰ প্ৰাচীন মঠ মন্দিৰবোৰত প্ৰধানকৈ তিনিটা ৰীতি দেখা যায়-নাগৰ,কেশৰ আৰু দ্ৰাবিড়। কিন্তু কামৰূপী স্থাপতি সকলে প্ৰধানতঃ কোনটো পদ্ধতি অনুকৰণ কৰিছিল সেই বিষয়ে ঐতিহাসিক সকলে সঠিককৈ একো ক'ব নোৱাৰে। কিন্তু প্ৰাচীন কামৰূপী পদ্ধতিত নিৰ্মিত মন্দিৰটোৰ ক্ষেত্ৰত নিন্মোক্ত পদ্ধতিকেইটা পৰিলক্ষিত হয় - (১)তোৰণ,(২)মণ্ডপ বা নাটমন্দিৰ,(৩)গো-পুৰম অৰ্থাৎ প্ৰৱেশ চ'ৰা আৰু (৪)গৰ্ভ গৃহ।মনকৰিবলগীয়া যে ভাৰতীয় মন্দিৰসমূহৰ তলৰ ফালটো ৰথৰ আকৃতিৰে কৰা। কোনো কোনো ঠাইত এই ৰথ টানি নিয়া ঘোঁৰা বা হাতী শিলত কাটি উলিওৱা হৈছিল। ঘোঁৰা বা হাতীয়ে টানি নিয়া ৰথৰ আৰ্হিত নিৰ্মিত মন্দিৰৰ ওপৰফালে শিখৰত কলহৰ আকৃতি আছিল।অসমত এই অংশ 'কলচী' বা কলসী বুলিও কোৱা হয়। মন্দিৰৰ ভেটি নিৰ্মাণৰ ক্ষেত্ৰত সাধাৰণতে দক্ষিণ ভাৰতৰ নাগৰ পদ্ধতি চাৰিচুকীয়া ভেটিৰ আৰ্হি গ্ৰহণ কৰা হৈছিল। অসমৰ প্ৰাচীন মন্দিৰবোৰৰ ভেটি গঠনত দক্ষিণ ভাৰতীয় নাগৰ পদ্ধতিৰ চাৰিচুকীয়া ভেটি নিৰ্মাণেই সততে পৰিলক্ষিত হয়। এই নিৰ্মাণ পদ্ধতিয়ে এটা কথা স্পষ্ট কৰি দিয়ে যে অসমীয়া স্থাপত্যত উত্তৰ ভাৰতীয় স্থাপত্যৰ লগতে দক্ষিণ ভাৰতীয় আৰ্হিৰ প্ৰভাৱো নথকা নহয়। অৱশ্যে মন্দিৰৰ বাহিৰৰ গঠন পদ্ধতিত উত্তৰ ভাৰতীয় প্ৰভাৱ বেছি। তদুপৰি প্ৰাচীন কামৰূপত ভেটি নিৰ্মাণ কৌশলৰ বাহিৰে ব্ৰহ্মপুত্ৰ উপত্যকালৈ অহা স্থাপত্য আৰু ভাস্কৰ্য্যৰ আৰ্হিৰ লগত দক্ষিণ ভাৰতীয় আৰ্হিৰ সম্পৰ্ক নাই, উত্তৰ ভাৰতীয় আৰ্হিৰহে সম্পৰ্ক আছে বুলি ঐতিহাসিক সকলে ন দি ক'ব খোজে। এই উত্তৰ ভাৰতীয় স্থাপত্যত কোনো কোনো ক্ষেত্ৰত মোগল প্ৰভাৱ আৰু ভাস্কৰ্যৰ ক্ষেত্ৰত গান্ধাৰ আৰু গ্ৰীক প্ৰভাৱ সোমাইছিল বুলি পণ্ডিতসকলে অনুমান কৰে। ভাৰতীয় প্ৰতিমা গঢ়োতা সকলক প্ৰথমতে স্থপতি বোলা হৈছিল। ঊনবিংশ শতিকাৰ পৰাহে তেওঁলোকক ভাস্কূব বুলি ক'বলৈ লোৱা হৈছে।প্ৰতিমাবোৰ একোটা নিৰ্দিষ্ট জোখ অনুযায়ী গঢ়া হৈছে। এই জোখৰ আধাৰ আছিল মানাংগুল অৰ্থাৎ আঙুলিৰ জোখ।বাৰ আঙুলি এক তাল বুলি ধৰা হৈছিল। এই আঙুলি আৰু তালৰ জোখতহে প্ৰতিমা নিৰ্মাণ কৰা হৈছিল।
পল ডিৰাক
পল এদ্ৰিয়েন মৰিছ ডিৰাক (Paul Adrien Maurice Dirac; ৮ আগষ্ট ১৯০২ – ২০ অক্টোবৰ ১৯৮৪) আছিল এগৰাকী ইংৰাজ তাত্ত্বিক পদাৰ্থবিজ্ঞানী। তেওঁক কুৰি শতিকাৰ সবাতোকৈ প্ৰখ্যাত পদাৰ্থবিজ্ঞানীসকলৰ এজন বুলি আখ্যা দিয়া হয়।
কোৱাণ্টাম বলবিজ্ঞান আৰু কোৱাণ্টাম  ইলেক্ট্ৰডাইনেমিক্স উভয়ৰে প্ৰাৰম্ভিক বিকাশৰ কালছোৱাত ডিৰাকে ক্ষেত্ৰ দুখনলৈ মৌলিক অৱদান আগবঢ়াইছিল। আন আৱিষ্কাৰসমূহৰ ভিতৰত, ডিৰাকে তেওঁৰ সুপ্ৰসিদ্ধ ডিৰাক সমীকৰণ সংজ্ঞাৱদ্ধ কৰিছিল। ইয়াৰ দ্বাৰা ফাৰ্মিয়নবোৰৰ আচৰণ ব্যাখ্যা কৰাৰ লগতে এণ্টিমেটাৰ বা প্ৰতিপদাৰ্থৰ অস্তিত্বসম্পৰ্কেও ভৱিষ্যৎবাণী কৰিছিল। ১৯৩৩ চনত পাৰমাণৱিক তত্ত্বৰ নতুন ৰূপ এটা আগবঢ়োৱা বাবে আৰৱিন স্ক্ৰুডিনজাৰৰ সৈতে যুটীয়াভাৱে ডিৰাকক পদাৰ্থবিজ্ঞানৰ ন'বেল বঁটা প্ৰদান কৰা হৈছিল। সাধাৰণ আপেক্ষিকতাবাদৰ সৈতে কোৱাণ্টাম বলবিজ্ঞানৰ সমন্বয়সাধন সম্পৰ্কেও ডিৰাকে গুৰুত্বপূৰ্ণ অৰিহণা যোগাই থৈ গৈছে।
ডিৰাকৰ বন্ধু আৰু সহযোগীসকলে তেওঁৰ চাল-চলনবোৰ আচহুৱা বুলি মন্তব্য কৰিছিল। ১৯২৬ চনত পল এৰেনফেষ্টলৈ লিখা চিঠি এখনত এলবাৰ্ট আইনষ্টাইনে ডিৰাক সম্পৰ্কে লিখিছিল, "অসাধাৰণ মেধা আৰু পাগলামিৰ মাজৰ এই সাম্য অৱস্থাটো সঁচাই বিস্ময়কৰ"।
তেওঁ কেম্ব্ৰিজ বিশ্ববিদ্যালয়ৰ গণিত বিভাগত লুকাছিয়ান অধ্যাপক আছিল, মিয়ামি বিশ্ববিদ্যালয়ৰ তাত্ত্বিক অধ্যয়ন কেন্দ্ৰৰ (Centre for Theoretical Studies) এগৰাকী সদস্য আছিল। ডিৰাকে জীৱনৰ অন্তিম কালছোৱা ফ্ল'ৰিডা ষ্টে'ট ইউনিভাৰছিটিত অতিবাহিত কৰিছিল।
পৰিয়াল
thumb|কোপেনহেগেনত তেওঁৰ পত্নীৰ সৈতে ডিৰাক, জুলাই ১৯৬৩ ডিৰাকে ১৯৩৭ চনত মাৰ্গিট ৱিগনাৰৰ (ইউজিন ৱিগনাৰৰ ভনী) সৈতে বিবাহপাশত আৱদ্ধ হৈছিল। তেওঁ মাৰ্গিটৰ দুই সন্তান জুডিথ আৰু গেব্ৰিয়েলক তোলনীয়া সন্তানৰূপে মানি লৈছিল। পল আৰু মাৰ্গিটৰ দুজনী কন্যা সন্তান জন্ম হৈছিল- মেৰি এলিজাবেথ আৰু ফ্লোৰেঞ্চ মনিকা
ব্যক্তিত্ব
সহকৰ্মীসকলৰ মাজত ডিৰাক তেওঁৰ নিখুত আৰু স্বল্পভাষী স্বভাৱটোৰ বাবে পৰিচিত আছিল। কেম্ব্ৰিজত তেওঁৰ সহকৰ্মীসকলে ধেমালিকৈ "ডিৰাক" নামৰ একক এটা উলিয়াইছিল। তেওঁলোকৰ মতে ডিৰাকৰ মান এঘণ্টাত মাত্ৰ এটা শব্দ। যেতিয়া নিলছ্ ব'ৰে অভিযোগ কৰিছিল যে ডিৰাকে বৈজ্ঞানিক প্ৰবন্ধ লিখিলে বাক্য এটা কিদৰে সমাপ্ত কৰিব লাগে, সেইটো নাজানে; তেতিয়া ডিৰাকে প্ৰত্যুত্তৰ দিছিল, "মোক স্কুলত শিকোৱা হৈছিল যে বাক্য এটাৰ সামৰণিখিনি নাজানিলে বাক্যটো কেতিয়াও আৰম্ভই নকৰিবা"। তেওঁ জে. ৰবাৰ্ট অপেনহেইমাৰৰ কবিতাৰ প্ৰতি থকা আগ্ৰহক এইদৰে সমালোচনা কৰিছিল: "বিজ্ঞানৰ উদ্দেশ্য হৈছে কঠিন বিষয়ক সহজ পদ্ধতিৰে বুজাৰ প্ৰয়াস কৰা, কিন্তু কবিতাৰ লক্ষ্য হৈছে জনা-শুনা সহজ কথা এটাকে দুৰ্বোধ্য ভাষাত বৰ্ণনা কৰা। এই দুয়োটা বিষয় সামঞ্জস্যহীন"।
ডিৰাক সম্পৰ্কে আন এটা কাহিনী শুনা যায়। যেতিয়া তেওঁ পোনপ্ৰথমবাৰৰ বাবে এখন সন্মিলনত যুৱ বিজ্ঞানী ৰিচাৰ্ড ফাইনমেনক লগ পাইছিল, বহুসময়ৰ মূৰত নীৰৱতা ভাঙি তেওঁ  ফাইনমেনক কৈছিল, "মোৰ এটা সমীকৰণ আছে। তোমাৰো আছে নেকি বাৰু?"
এবাৰ এখন সন্মিলনত ডিৰাকে এটা বক্তৃতা দিয়াৰ পিছত এজন সহকৰ্মীয়ে হাত দাঙিলে আৰু তেওঁক সুধিলে, "মই ব'ৰ্ডখনৰ ওপৰৰ সোঁফালে লিখা সমীকৰণটো বুজা নাই"। কোনো সঁহাৰি নাপাই দীৰ্ঘ সময়ৰ এটা বিৰতিৰ মূৰত সন্মিলনৰ আয়োজক মানুহজনে ডিৰাকক সুধিলে যে তেওঁ উত্তৰটো দিব নে নিদিয়ে। তেতিয়া ডিৰাকে ক'লে, "সেইটো এটা প্ৰশ্ন নাছিল, মন্তব্যহে আছিল"
বঁটা-বাহন
১৯৩৩ চনত পাৰমাণৱিক তত্ত্বৰ নতুন ৰূপ এটা আগবঢ়োৱা বাবে আৰৱিন স্ক্ৰুডিনজাৰৰ সৈতে যুটীয়াভাৱে ডিৰাকক পদাৰ্থবিজ্ঞানৰ ন'বেল বঁটা প্ৰদান কৰা হৈছিল। ইয়াৰোপৰি ডিৰাকে ১৯৩৯ চনত ৰয়েল মেডেল আৰু ১৯৫২ চনত কপ্লে' মেডেল আৰু মেংক্স প্লেংক মেডেল লাভ কৰিছিল। ১৯৩০ চনত ডিৰাক ৰয়েল চ'ছাইটিৰ সভ্য হিচাপে মনোনীত হৈছিল। ১৯৬৯ চনত পোনপ্ৰথমবাৰৰ বাবে প্ৰদান কৰা বছৰটোতে পল ডিৰাকে জে. ৰবাৰ্ট অপেনহেইমাৰ মেম'ৰিয়েল প্ৰাইজ লাভ কৰিছিল। ১৯৭৩ চনত অৰ্ডাৰ অৱ মেৰিটৰো সদস্য নিৰ্বাচিত হৈছিল। ইয়াৰ পূৰ্বে তেওঁক নাইটহুড সন্মান প্ৰদান কৰা হৈছিল যদিও তেওঁ ব্যক্তিগত কাৰণত সন্মানটো ল'বলৈ অস্বীকাৰ কৰিছিল।
মৃত্যু
১৯৮৪ চনত ফ্লোৰিডাৰ তাল্লাহাছিত পল ডিৰাকৰ মৃত্যু হয়। তাল্লাহাছিৰ ৰোজেলন সমাধিক্ষেত্ৰত তেওঁক সমাধিস্থ কৰা হৈছিল।
ৰামলীলা
শৈলী
সাধাৰণতে ৰামলীলা এখন অস্থায়ী মঞ্চত অনুষ্ঠিত হয়। অভিনেতাসকল সাধাৰণতে অপেচাদাৰী। মঞ্চৰ ওচৰত কথক অথবা পুৰোহিতে অৱস্থান কৰে। তেৱেঁ দৃশ্য পৰিবৰ্তন বা নাটকীয় উত্তেজনাৰ সময়ত ৰামায়ণৰ কোনো প্ৰাসংগিক অংশ আবৃত্তি কৰে। এই আবৃত্তি মূলতঃ তুলসীদাসৰ অৱধী ভাষাত ৰচিত ৰামচৰিত মানসৰ পৰা কৰে। সংলাপবোৰ তাংক্ষণিক; বহু সময়ত দৰ্শকৰ প্ৰতিক্ৰিয়াৰ সৈতে সামঞ্জস্য ৰাখি সংলাপ প্ৰক্ষেপণ কৰা হয়। ঢোল আৰু অন্যান্য বাদ্যবাদকসকলে ঘটনাপ্ৰহাহৰ সৈতে তাল মিলাই বজাই থাকে। উৎসৱৰ উন্মুক্ত পৰিবেশত ৰামলীলাৰ আয়োজন কৰা হয়। দৰ্শকসকলে সেয়েহে ৰামলীলা চলি থকা অৱস্থাত সুহুৰি বজায় অথবা দৃশ্য সম্পৰ্কে মন্তব্য নিক্ষেপ কৰে। পৰম্পৰাগত এই কোনো কোনো ৰামলীলা অনুষ্ঠানত গ্ৰামাঞ্চলত শতিকা জুৰি চলি অহা কিছুমান আচাৰবিধানৰ প্ৰকাশ দেখা যায়। শ শ লোক দূৰ-দূৰণিৰ পৰা এই অনুষ্ঠানত অংশ লবলৈ আহে। দৰ্শকৰ সুবিধাৰ্থে সেই ঠাইৰ চাৰিওফালে বজাৰ বহে। কোনো কোনো ঠাইত ৰামলীলাৰ বিৰতিৰ সময়খিনিত স্থানীয় পৰ্যায়ত প্ৰতিভা সন্ধানী প্ৰতিযোগিতাও চলে। ৰামলীলাৰ মূল চৰিত্ৰ ধৰ্মীয় হ’লেও বহুতো অহিন্দু মানুহকো এই উৎসৱৰ ওচৰলৈ টানি আনে। নাট্ আয়োজনৰ ব্যয় স্থানীয় ৰাইজে চান্দা তুলি সংগ্ৰহ কৰে অথবা স্ব-সংগঠিত ৰামলীলা কমিটিয়ে বহন কৰে।
ভৌগোলিক বিস্তাৰ
বিশ্বৰ যিবোৰ দেশত উত্তৰ ভাৰত, মধ্য ভাৰত, নেপাল আৰু পাকিস্তানৰ হিন্দু সম্প্ৰদায়ৰ লোক বাস কৰে, তাতেই ৰামলীলা অনুষ্ঠিত হোৱা দেখা যায়। ভাৰতীয় উপমহাদেশৰ বাহিৰে ফিজি, মৰিচাচ, দক্ষিণ আফ্ৰিকা, কানাডা, গায়েনা, চুৰিনাম, ত্ৰিনিদাদ আৰু টবেগো, গ্ৰেট ব্ৰিটেইন, আমেৰিকা যুক্তৰাষ্ট্ৰ আৰু অষ্ট্ৰেলিয়াত ৰামলীলা অনুষ্ঠিত হোৱা দেখা যায়। এছিয়াৰ কোনো কোনো দেশত ৰামলীলাৰ দৰে নাট্যশৈলী গঢ় লোৱা দেখা গৈছে। উদাহৰণ স্বৰূপে লাওচ আৰু থাইলেণ্ডৰ ফ্ৰা লাক ফ্ৰা লামৰ উল্লেখ কৰিব পাৰি। লাওচীয় ভাষাত লাক আৰু লাম ৰাম আৰু লক্ষ্মণৰ নাম।
তথ্য উৎস
শ্ৰেণী:ভাৰতৰ নাট্যকলা শ্ৰেণী:ৰামায়ণ
আৰ কে লক্ষ্মণ
ৰাচিপুৰম কৃষ্ণস্বামী লক্ষ্মণ (২৪ অক্টোবৰ ১৯২১ - ২৬ জানুৱাৰী ২০১৫) এজন ভাৰতীয় কাৰ্টুনিষ্ট, চিত্ৰকৰ আৰু ব্যংগ লেখক। দ্য টাইম্‌ছ অৱ ইণ্ডিয়া কাকতত ১৯৫১ চনৰপৰা প্ৰকাশিত তেওঁৰ "ইউ ছেইড ইট" (You Said It) শীৰ্ষক কাৰ্টুন শিতানৰ "দ্য কমন মেন" চৰিত্ৰৰ বাবে তেওঁ বিখ্যাত।
লক্ষ্মণে স্থানীয় বাতৰি কাকত আৰু আলোচনীত অংশকালীন কাৰ্টুনিষ্ট হিচাপে নিজৰ কেৰিয়াৰ আৰম্ভ কৰিছিল। মহাবিদ্যালয়ত পঢ়ি থকা সময়ত তেওঁ দ্য হিন্দু কাকতত ককায়েক আৰ কে নাৰায়ণৰ গল্পসমূহ ছবিৰে বৰ্ণনা কৰিছিল। মুম্বাইত দ্য ফ্ৰী প্ৰেছ জাৰ্ণেলত ৰাজনৈতিক কাৰ্টুনিষ্ট হিচাপে তেওঁ প্ৰথম পূৰ্ণকালীন চাকৰিত সোমায়। পাছলৈ তেওঁ "দ্য টাইম্‌ছ অৱ ইণ্ডিয়া"ত যোগদান কৰে আৰু "দ্য কমন মেন"ৰ বাবে প্ৰখ্যাত হয়।
প্ৰাৰম্ভিক জীৱন
১৯২১ চনত মহীশূৰত লক্ষ্মণৰ জন্ম হৈছিল। তেওঁৰ দেউতাক এজন প্ৰধান শিক্ষক আছিল আৰু দেউতাকৰ ৬জন ল'ৰাৰ ভিতৰত লক্ষ্মণ আটাইতকৈ সৰু আছিল। তেওঁৰ এগৰাকী ভগ্নীও আছিল। তেওঁৰ ককায়েক আৰ কে নাৰায়ণ এজন বিখ্যাত ঔপন্যাসিক। লক্ষ্মণ "Pied Piper of Delhi" নামেৰে জনাজাত আছিল।
সৰুৰেপৰাই তেওঁৰ ছবি অঁকাৰ প্ৰতি আগ্ৰহ আছিল। হাইস্কুলৰ পাছত তেওঁ এই আগ্ৰহক আগবঢ়াই নিবৰ বাবে জে জে স্কুল অৱ আৰ্ট, মুম্বাইত নামভৰ্তিৰ বাবে আবেদন কৰিছিল, কিন্তু তেওঁৰ চিত্ৰ উচ্চমানৰ নহয় বুলি তেওঁৰ আবেদন নাকচ কৰা হৈছিল। তেওঁ মহীশূৰ বিশ্ববিদ্যালয়ৰপৰা কলা শাখাত স্নাতক ডিগ্ৰী লাভ কৰে। এইখিনি সময়ত তেওঁ নিজৰ স্বতন্ত্ৰ (freelance) কলাসুলভ কামসমূহ আগবঢ়াই নিছিল আৰু "স্বৰাজ্য" আলোচনীলৈ আৰু নাৰদ মুনিৰ ওপৰত নিৰ্মিত এখন এনিমেচন চলচ্চিত্ৰলৈ নিজৰ কাৰ্টুন আগবঢ়াইছিল।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:মৃত ব্যক্তি শ্ৰেণী:কাৰ্টুনিষ্ট শ্ৰেণী:পদ্মবিভূষণ বঁটা বিজয়ী শ্ৰেণী:পদ্মভূষণ বঁটা বিজয়ী শ্ৰেণী:ৰমন মেগছেছে বঁটা বিজয়ী
পহু শিঙীয়া ঢেঁকীয়া
পহু শিঙীয়া ঢেঁকীয়া (বৈজ্ঞানিক নাম: Platycerium bifurcatum, the elkhorn fern or common staghorn fern) হৰিণ জাতীয় জন্তুৰ শিঙৰ দৰে দীঘল আকৃতিৰ ফেৰমেলা পাতধাৰী এবিধ বিদেশী ঢেঁকীয়া৷ এই ঢেঁকীয়াৰ প্ৰকৃত  জন্মভূমি অষ্ট্ৰেলিয়া মহাদেশ যদিও বৰ্তমান ভাৰতৰ বিভিন্ন নাৰ্ছাৰিত পোৱা যায়৷
বিৱৰণ
পহু শিঙীয়া ঢেঁকীয়াৰ উচ্চতা প্ৰায় ৯০ ছেমি আৰু প্ৰস্থ ৮০ ছেমি পৰ্য্যন্ত হ’ব পাৰে৷.
বিস্তৃতি
পহু শিঙীয়া ঢেঁকীয়া জাভা, নিউ গিনি, অষ্ট্ৰেলিয়া আদি দেশৰ থলুৱা উদ্ভিদ৷
ব্যৱহাৰ
পহু শিঙীয়া ঢেঁকীয়া বিশেষকৈ ফুলনি শুৱনি কৰিবৰ বাবে (ornamental plant) ব্যৱহাৰ কৰা হয়৷ তাৰোপৰি ঘৰৰ ভিতৰচ’ৰাতো টাবত এই ঢেঁকীয়া ৰোৱা দেখা যায়৷ এই উদ্ভিদে ৰয়েল হৰ্টিকালচাৰেল ছ’ছাইটি (Royal Horticultural Society) ৰ Garden Merit বঁটা লাভ কৰিছে৷
তথ্যউৎস
শ্ৰেণী:উদ্ভিদজগত
অসম আৰ্হিৰ স্থাপত্য
অসম আৰ্হিৰ স্থাপত্য ভাৰতৰ অসমত উত্তৰ-আধুনিক কালত উদ্ভৱ হোৱা স্থাপত্যশৈলী। এই স্থাপত্যশৈলীৰ স্থাপত্য ঘাইকৈ অসম আৰু ইয়াৰ আশে-পাশে অৱস্থিত অঞ্চলত দেখা যায়। এই শৈলীত নিৰ্মিত ঘৰক অসম আৰ্হিৰ ঘৰ বুলি জনা যায়। সাধাৰণতে এনে আৰ্হিৰ ঘৰসমূহ এমহলীয়া বা বহুমহলীয়া হোৱা দেখা যায়। অসম আৰ্হিৰ স্থাপত্যশৈলীৰ বিশেষত্ব হ'ল এই শৈলীত নিৰ্মিত ঘৰ ভূমিকম্প প্ৰতিৰোধী। এই শৈলীত ঘাইকৈ স্থানীয় ভাবে উপলব্ধ কাঠ-বাঁহকে আদি কৰি তীখা আৰু কংক্ৰীট নিৰ্মাণ সামগ্ৰী হিচাপে ব্যৱহাৰ কৰা হয়।
ইতিহাস
ব্ৰিটিছ সকল অসমত অহাৰ আগতে অসমৰ আঢ্যৱন্ত লোকসকলে দীঘলীয়া পদূলি মুখত আলহীক আদৰিবলৈ বাটচৰা, বাটচৰা পাৰ হৈ পৰ্য্যায় ক্ৰমে গোঁসাইঘৰ, চৰাঘৰ, বৰঘৰ, মাৰলঘৰ, সৰুঘৰ, শোৱনীঘৰ, ৰান্ধনি ঘৰ, ঢেঁকীঘৰ, তাঁতশাল, গোঁহালী, পুখুৰী আৰু ভড়াল, বাটচৰাৰ পাছতে আগচোঁতাল, পিছফালে এখন ভিতৰ চোতাল, সন্মুখত ফুলনি, পাছফালৰ শাকনি বাৰী আদিৰে ঘৰত বসবাস কৰিছিল। দুখীয়ালোকসকলে খেৰৰ জুপুৰি বা পোৰা মাটিৰ টালিৰ ঘৰত বাস কৰিছিল। মজিয়া কেঁচা আৰু বেৰ মাটিৰে লিপা হৈছিল। এইবোৰৰ নিৰ্মাণকাৰ্যত কাঠ, বাঁহ, আদি স্থানীয় সামগ্ৰী ব্যৱহাৰ কৰা হৈছিল। ৰজা সকলে পোৰা মাটিৰ ইটা ব্যৱহাৰ কৰিছিল। ব্ৰিটিছ সকল অসমলৈ অহাৰ লগে লগে অসমত বৈজ্ঞানিক পদ্ধতিৰ আগমন ঘটিল। ব্ৰিটিছ অভিযন্তা সকলে বৈজ্ঞানিক জ্ঞানৰ সহায়ত প্ৰাকৃতিক পৰিৱেশৰ সামগ্ৰীৰে এক নতুন পদ্ধতিৰ উদ্ভাৱন কৰিলে। তেওঁলোকে নতুন শৈলীৰে নিৰ্মাণ কৰা ঘৰ সমূহক বৰ্তমান অসম আৰ্হিৰ ঘৰ বুলি জনা যায়। ঔপনিবেশিক কালৰ পৰা এই স্থাপত্যশৈলীৰ উন্নীতকৰণৰ ফলত বৰ্তমান অৱস্থা লাভ কৰিছে।
গঠন
অসম আৰ্হিৰ স্থাপত্যশৈলীৰ ঘৰ সমূহ সমতল বা পাহাৰৰ হেলনীয়া তল দুয়োটাতে নিৰ্মাণ কৰা হয়। সমতল অঞ্চলত গৃহসমূহৰ ভূমি সাধাৰণতে আয়তাকাৰ বা ইংৰাজী বৰ্ণ "L" বা "C"ৰ আৰ্হিৰ। পাহাৰীয়া অঞ্চলত ঘাইকৈ আয়তাকাৰ আকাৰৰ ভূমি নিৰ্মাণ কৰা হয়। ঘৰৰ মুধচ প্ৰচুৰ বৃষ্টিপাতৰ পৰা বাচিবলৈ যথেষ্ট ওখকৈ সজা হয়। ঘৰৰ বেৰ সাধাৰণতে কাঠৰ ফ্ৰেম ব্যৱহাৰ কৰি চিমেণ্টেৰে প্লাষ্টাৰ কৰা হয়। কোঠা সমূহত ওখকৈ চিলিং থাকে আৰু বতাহ চলাচলৰ সু ব্যৱস্থা থাকে। মজিয়াখন সাধাৰণতে কাঠৰ বা কংক্ৰীটৰ থাকে। কংক্ৰীটৰ মজিয়াত টাইল আৰু মাৰ্বলো ব্যৱহাৰ কৰা হয়। কিছুমান অঞ্চলত চাং ঘৰৰ আৰ্হিত তলৰ মহলা এৰি ওপৰত ওখকৈ সজা হয়।